Gizarte politiketako teknikariak - IVAP\nGizarte politiketako teknikariak\n2021/05/11 - 2021/06/07\nA) Esku-hartze komunitarioarekin lotutako eginkizunak.\n— Komunitate mailako gizarte-politiken diseinua eta garapena koordinatzea.\n— Udalerriko gizarte-beharrak identifikatzea.\n— Planak eta proiektuak antzemandako beharren arabera garatzea.\n— Estrategia abian jartzeko finantzaketa eta lankidetza publiko-pribatuak bilatzea.\n— Sinergiak sustatzea, udalerriko gizarte-eragileen eta udal-erakundearen beraren arteko koordinazioa eta parte-hartze aktiboa bultzatzeko.\n— Herritarren parte-hartzearen eta antolaketaren arloko politikak zehazten dituzten estrategia eta tresnen kudeaketan parte hartzea, politika eta tresna horiek udal-plangintza estrategikoarekin lerrokatuta daudenean.\n— Aukera-berdintasuna lortzeko jarduerak eta politikak ezartzea.\n— Haurren eta gazteen partaidetzako prozesu berritzaileak kudeatzea, diseinatzea eta ezartzea.\n— Hiri Hezitzailearen udal-estrategia garatzea.\n— Udalerriko haurren eta gazteen egoeraren diagnostikoa diseinatzea eta egitea.\n— Udal Haurtzaroaren Plana diseinatu, gauzatu, inplementatu eta ebaluatzea.\n— Autonomia-erkidegoko, estatuko eta nazioarteko sare sozial eta/edo komunitarioetan aktiboki parte hartzea.\n— Programarekin lotutako aurrekontua diseinatzea eta kudeatzea.\n— Proiektuekin lotutako zerbitzuei dagozkien kontratazioak izapidetzea.\n— Gizarte-proiektuen jarraipena eta ebaluazioa egitea\nB) Oinarrizko Lanbide Heziketako irakaskuntzaren gaitasunarekin lotutako eginkizunak.\n— Konpetentzia eskuordetzearen esparruan gaitasun sozialak, pertsonalak eta profesionalak garatzeko programak eta/edo jarduerak diseinatu, koordinatu eta sustatzea.\n— Udal administrazioarekin zein Eusko Jaurlaritzarekin Oinarrizko Lanbide Heziketako programak kudeatzea.\n— Gizarte- eta hezkuntza-proiektu berriak ezartzea dagozkien AKDen esparruan.\n— Programa horietan hezkuntza-komunitatea babesteko eta aberasteko ekintzak sustatzea.\n— Programari dagokion aurrekontua kudeatzea.\n— Eremuko enpresa-sarearekin lankidetza-sare bat ezartzea eta mantentzea, Programetako Lantokiko Prestakuntzen kudeaketa errazteko.\n— Eskualdeko udal-, osasun-, komunitate- eta esku-hartze psikosozialeko baliabideekin koordinatzeko esparrua ezartzea.\n— Proiektuen diseinua eta kudeaketa.\n— Udal-politika eta -kudeaketa.\n— Baztertuak izateko arriskuan dauden kolektiboak.\n— Haurrak eta gazteak.\n— AICEren proiektuetako politika estrategikoak.\n— Parte-hartze komunitarioko prozesuen sareak.\n— Lanbide Heziketako programen antolaketa eta kudeaketa administratiboa eta pedagogikoa.\n— Hezkuntza-sistema arautua.\n— Sare komunitarioekin sareak sortzea.\n— Ikuspegi komunitarioa.\n— Erakundearekiko konpromisoa.\n— Ikuspegi estrategikoa.\nDiplomatura, lizentziatura edo gradu-titulua edo goi-mailako titulua lortzeko eskubideak ordainduta izatea: Psikologia, Pedagogia, Psikopedagogia, Gizarte Hezkuntza, Gizarte Lana, Politika Zientziak, Soziologia, Soziologia Aplikatua, Soziologia, Zuzenbidea/Bachelor of Laws, Enpresen Administrazioa, Enpresen Administrazioa/Business Administrazioa, Enpresen Zuzendaritza eta Zuzenbidea. Lan Zientziak eta Giza Baliabideak, Lan Zientziak, Lan Harremanak eta Baliabideak\nAtzerrian lortutako tituluak dituzten izangaiek dagokion baliozkotzea edo, hala badagokio, tituluaren homologazioa egiaztatzen duen egiaztagiria dutela egiaztatu beharko dute.\na) Europar Batasuneko kide den estaturen bateko nazionalitatea edukitzea edo, bestela, Europar Batasunak egin eta Espainiako estatuak berretsitako tratatuak aplikatzearen ondorioz langileen zirkulazio askea onartuta daukan estatu batekoa izatea.\nb) Era berean, espainiarren eta Europar Batasuneko beste estatu kideetako herritarren ezkontideek parte hartu ahalko dute, baldin eta egitez bananduta ez badaude, eta haien ondorengoek edo haien ezkontidearen ondorengoek bai, hogeita bat urte baino gutxiago badituzte edo, zaharragoak izanez gero, haien kontura bizi badira.\nc) Gutxienez 16 urte izatea eta nahitaezko erretiroko gehienezko adina ez gainditzea eskabideak aurkezteko epea amaitzen den egunean.\nd) Diplomatura, lizentziatura edo gradu-titulua edo goi-mailako titulua lortzeko eskubideak ordainduta izatea: Psikologia, Pedagogia, Psikopedagogia, Gizarte Hezkuntza, Gizarte Lana, Politika Zientziak, Soziologia, Soziologia Aplikatua, Soziologia, Zuzenbidea/Bachelor of Laws, Enpresen Administrazioa, Enpresen Administrazioa/Business Administrazioa, Enpresen Zuzendaritza eta Zuzenbidea. Lan Zientziak eta Giza Baliabideak, Lan Zientziak, Lan Harremanak eta Baliabideak\ne) Merezimendu eta betekizun guztiak deialdiaren oinarriak Bizkaiko Aldizkari Ofizialean argitaratu diren data erreferentziatzat hartuta balioetsiko dira.\nf) Zereginak betetzeko behar den gaitasun funtzionala edukitzea. Bete nahi den plazari dagozkion eginkizunak normaltasunez betetzeko behar den gaitasun funtzionala eta psikofisikoa edukitzea eta beren elbarritasun-maila lanpostuaren betebeharrak eta eginkizunak betetzeko oztopo ez dela egiaztatzea. Hori Udalaren Osasun Zerbitzuek egiaztatuko dute Oinarri Orokorretan ezarritakoarekin bat, lan arriskuen pre- bentzioari buruz indarrean dauden arauak aintzat hartuz, lanaren ondoriozko arriskuetatik babesteko lanpostuan egokitzapenak egin behar badira ere.\ng) Ez egotea, diziplina espediente bat dela medio, edozein herri administrazioren edo autonomía erkidegoetako konstituzio edo estatutu organoen zerbitzutik bereizita eta ez izatea, ebazpen administratibo edo judizialen bidez, enplegu edo kargu publikoak betetzeko desgaitasun absoluturik edo berezirik, ez funtzionarioen kidegoan edo eskalan sartzeko, ez eta, langile lan-kontratudunen kasuan, bereizi edo desgaitu aurretik betetzen zituztenen antzeko funtzioak betetzeko ere. Beste estatu bateko herritarra bada, desgaituta edo horren pareko egoera batean ez egotea eta haren estatuan baldintza beretan enplegu publikora iristeko eragozpen den diziplinazko zehapenik edo horren parekorik ez izatea.\nh) Ez egotea ezintasun eta bateraezintasuneko legezko kausaren batean, abenduaren 26ko 53/1984 Legeak, herri administrazioen zerbitzurako bateraezintasuna arautzen duenak, xedatutakoaren arabera.\nAurreko betekizun guztiak, hautaketa prozesuan zehar, eta izendatu arte, eduki beharko dira.\nDagozkion sarbide probetan, non hautagaiek eskuratu nahi duten plazarako oinarri orokor hauetan eskatutako baldintzak betetzen dituztela frogatuko duten, parte hartzeko eskaerak Ermua Hiriko Udaleko alkate-udalburuari zuzenduko zaizkio, eredu ofizial eta normalizatuarekin bat etorriz (oinarri hauei III. eranskin gisa erantsi zaiena) eta udal honetako sarrera erregistroan aurkeztuko dira hogei (20) egun balioduneko epean, deialdiaren iragarkia Estatuko Buletin Ofizialean argitaratu eta biharamunetik zenbatuta.\nEskabideak urriaren 1eko 39/2015 Legeak, administrazio publikoen administrazio prozedura erkidearenak, 16.4 artikuluan adierazitako herri administrazioen erregistroetan ere aurkeztu ahalko dira.\nOINARRIAK (PDF, 597 KB)\n1. Espainiarren funtsezko eskubide eta betebeharrak. Horiek bermatzea eta etetea.\n2. Herri-administrazioak espainiar antolamenduan. Estatuaren administrazio orokorra.\n3. Autonomia erkidegoak: Autonomi estatutuak. Toki-administrazioa. Erakunde- administrazioa.\n4. Administrazio-prozedura: oinarri orokorrak. Administrazio-prozeduraren aldiak: hasiera, antolamendua, instrukzioa eta amaiera. Administrazioaren isiltasuna.\n5. Administrazio prozedura erkidearen izapidegintza erraztua.\n6. Prozeduraren denborak eta epeak. Prozedura bereziak.\n7. Administrazio-egintza: kontzeptua, motak eta osagaiak. Zergatia, jakinaraztea eta argitaratzea.\n8. Administrazio-egintzen eraginkortasuna: bete beharrekotasuna eta nahitaez betearaztea. Etendura. Administrazio-egintzaren baliozkotasuna eta baliogabezia. Baliokidetza, kontserbazioa eta bihurketa.\n9. Administrazio-egintzak berrikustea. Ofizioz berrikustea. Administrazio-errekurtsoak: oinarri orokorrak.\n10. Gora jotzeko errekurtsoa. Aukerako berraztertze-errekurtsoa, aparteko berrikuspen-errekurtsoa. Errekurtso ekonomiko-administratiboa.\n11. Adminitrazio-egintzen jurisdikzio-berrikuspena. Administrazioarekiko auzi-errekurtsoa.\n12. Espainiako toki-araubidea: Konstituzioaren oinarriak eta arauketa juridikoa.\n13. Udalerria: kontzeptua eta osagaiak. Udal mugartea. Biztanleria: erroldatzean arreta berezia jarriz.\n14. Udalaren antolamendua. Eskumenak.\n15. Toki-hauteskudeen araubide orokorra.\n16. Ordenantzak, erregelamenduak eta bandoak. Horiek lantzeko eta onesteko prozedura. Arau-hausteak.\n17. Toki-erakundeen zerbitzuko langileak: funtzionarioak, lan-itunpeko langileak, aldi baterako langileak eta zuzendari profesionalak.\n18. Toki-erakundeetako langileen araubide juridikoa: eskubideak eta betebeharrak. Diziplina-araubidea.\n19. Administrazio-egoerak. Bateraezintasunak.\n20. Toki-administrazio prozeduraren berezitasunak.\n21. Dokumentuen irteerak eta sarrerak erregistratzea. Dokumentuak aurkeztean bete beharrekoak. Komunikazioak eta jakinarazpenak.\n22. Kide anitzeko toki-organoen funtzionamendua: bilkura eta erabakien araubidea. Aktak eta erabakien ziurtapenak.\n23. Udalburuaren ebazpenak.\n24. Toki-erakundeetako aurrekontuak. Oinarriak, osagaiak eta biltzen dituzten dokumentuak.\n25. Toki-aurrekontua onesteko prozedura. Aurrekontua betetzeko oinarri orokorrak.\n26. Aurrekontuaren aldaketak: ohizkanpoko kredituak eta kreditu gehigarriak, kreditu-transferentziak eta halako beste irudi batzuk.\n27. Aurrekontuaren likidazioa.\n28. Tokiko gastu publikoa: kontzeptua eta lege-araubidea.\n29. Gastu publikoak egikaritzea. Kontabilitatea eta kontuak.\n30. 3/2007 Lege Organikoa, martxoaren 22koa, Emakumeen eta Gizonen Berdintasun Eragingarrirakoa. 1/2004 Lege Organikoa, abenduaren 28koa, Genero Indarkeriaren aurka Guztiz Babesteko Neurriak ematen dituena.\n31. 15/1999 Lege Organikoa, abenduaren 13koa, Datu Pertsonalak Babesteari buruzkoa.\n32. 15/1999 Lege Organikoaren Garapenerako Araudia, abenduaren 13koa, Datu Pertsonalak Babesteari buruzkoa.\n33. Administrazio elektronikoa: hiritarrek zerbitzu publikoak elektronikoki eskuratzea.\n34. Egoitza elektronikoa. Identifikazioa eta autentifikazioa.\n35. Erregistro, komunikazio eta jakinarazpen elektronikoak.\n36. Prozeduren kudeaketa elektronikoa.\n37. Euskadiko Autonomia-Estatutua: aurretiazko titulua, Euskadiko botereak.\n38. Euskadiko Toki-erakundeei buruzko Legea: IV. Titulua: I. Kapitulua. Udalerriaren antolaketa eta funtzionamendua.\n39. Euskadiko Toki-erakundeei buruzko Legea: IV. Titulua: II. Kapitulua. Udal ordezkarien estatutuari buruzko xedapenak.\n40. Ermuko udal antolaketa: udalak ematen dituen zerbitzuak eta Ermuko Udalaren menpeko erakunde autonomiadunak.\n41. Administrazio Publikoaren jarduteko printzipioak.\n42. Harreman juridiko-administratiboa; kontzeptua.\n43. Harreman juridiko-administratiboaren subjektuak.\n44. Administrazioa eta administratua, harreman juridiko-administratiboan.\n45. Gaitasuna eta ordezkaritza harreman juridiko-administratiboan.\n46. Administratuaren eskubideak. Administratuaren egintza juridikoak.\n47. 12/2008 Legea, abenduaren 5ekoa, Gizarte Zerbitzuena. Gizarte Zerbitzuen Euskal Sistema antolatzea (II. kapitulua). Kontsulta- eta partaidetza-organoak (III. kapitulua).\n48. Euskal Autonomia Erkidegoan Oinarrizko Lanbide Heziketa antolatzea eta ezartzea. 86/2015 Dekretua, ekainaren 9koa.\n49. ODS 2030 agenda.\n50. EAEko esparru juridikoa haurrak eta nerabeak zaintzeko eta babesteko: 3/2005 Legea, otsailaren 18koa, haurrak eta nerabeak zaintzeko eta babestekoa (III. kapitulua).\n51. EAEko esparru juridikoa haurrak eta nerabeak zaintzeko eta babesteko: 3/2005 Legea, otsailaren 18koa, haurrak eta nerabeak zaintzeko eta babestekoa (IV. kapitulua).\n52. Esparru teorikoa eta jarduera-ildoak. La città dei Bambini.\n53. 10/2000 Legea, abenduaren 27koa, Gizarte Eskubideen Agiriarena.\n54. Arrisku- eta desanparo-egoerak: definizioa eta larritasun-mailak, EAEko haurrak eta nerabeak zaintzeko eta babesteko udal- eta lurralde-mailako gizarte-zerbitzuetan arrisku- eta desanparo-egoeren larritasuna baloratzeko tresna eguneratzen duen maiatzaren 9ko 152/2017 Dekretuaren arabera (Balora).\n55. Haur eta nerabeen babesgabetasun, tratu txar, sexu-jazarpen eta abusu posibleak gertatzen direnean hezkuntza-testuinguruan egin beharreko prebentzio-jarduketak, Eusko Jaurlaritzako Hezkuntza Sailaren prebentzio-protokoloaren arabera.\n56. Kontzeptu- eta arau-esparrua, diagnostikoa, printzipioak eta gizarteratzeko jarduera-esparruak (Gizarteratzeko IV. Euskal Plana 2017-2021, 4. kapitulua).\n57. Kontzeptu- eta arau-esparrua, diagnostikoa, printzipioak eta gizarteratzeko jarduera-esparruak (Gizarteratzeko IV. Euskal Plana 2017-2021, 5. kapitulua).\n58. Haurtzaroaren lagun diren udalerriak. Helburuak eta prozedurak.\n59. 2019-2022 aldirako Hiri Hezitzaileen Nazioarteko Sarearen esparruan lehentasunezko ekintzak ezartzeko ildoak eta estrategiak.\n60. Hiri Hezitzaileen gutuna.\nGaiak prestatzeko, indarreko legeriatzat edukiko da deialdia Bizkaiko Aldizkari Ofizialean argitaratzean indarrean dagoena.\nI. eranskineko gai-zerrenda prestatzeko erreferentziak:\na) META argitaletxea.\nb) MAD argitaletxea.


Errigora elkarteak elikadura burujabetza eta euskara lotzen ditu. Nafarroako hainbat elikagai saltzen ditu eta euskararen inguruan lanean ari diren eragileentzat dirua jasotzen du. 2019ko udazkenean egitasmo berri bat abiarazteko xedea plazaratu zuen Errigorak: Agerraldia. Honela aurkeztu zuten proiektu berria: "Agerraldia euskara herriko plazetara ekarri nahi duen ekimena da. Jaio da Nafarroako hegoaldean eta erdialdean euskalgintzaren eta euskaltzaleen beharrak asetzen laguntzeko beste modu batean: formazioa, finantziazioa, bitartekoak emanez... Erronka da euskararen ezagutza erraztea, erabilera sustatzea eta euskararen presentzia handitzea ildo desberdinetan: kulturan, aisian, kirolean, alor sozioekonomikoan eta instituzionalean".\nIbil Bedi taldeak egin die kantua. Hona hemen "Agerraldia" abestia entzungai:


1936ko Iraillan 19xa — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / 1936ko Iraillan 19xa\n1936ko Iraillan 19xa\ntxiko 2006/09/19 11:00\n360919 tagged map by user - Tagzania\n360919: golpistak Azpeitti inguruko defentsa-lerrua eraso eta hausi; Urola Kostako azken gune errepublikazaliak jausi.\nGolpistak (Los Arcos) Azpeittiko defentsa-lerrua eraso 4 puntotatik batera: - Diez de Rivera: Bidania eraso, burruka batzuen ostian hartu, eta Errezil okupatu. Ernio inguruan Barandalla golpistiakin topatzen da, guerrilla ekintzetan dabillela. - Perez Salas: Itxaso eta Astigarreta okupatu eta gero, Mandubian errepublikazaliak aurre egitten detze kañoi batekin. Beizama inguruetan geratzen da. - Tejero: Legazpira eta Beloki mendira heltzen da, aginte-postua Ezkion ezarritta. Errepublikazaliak "loma de la cruz de Beloqui"ko trintxeretan aurre egitten detze, baiña azkenian golpistak okupatzen dittuez. - Saleta: hegoaldetik urtenda, Brinkola eta Telleriarte hartu eta Legazpin Tejerokin bat egitten dabe.\nGolpistak (Cayuela) Santa Marina hartu (19 baja) eta Irumuñoko hegixetan posiziñuak hartu.\nGolpistak (Latorre) Usurbil okupatu.


Txina Europako kutxa transformadorearen fabrikazioa eta fabrika | Fuda\nBere produktuek honako karaktere hauek dituzte: serializazioa, modularizazioa, funtzio anitzak, instalazio osoa, bolumen txikia, pisu arina eta itxura ona, IEC1330 arauaren baldintza betetzen dute eta hiriko banaketa publikoari aplikatzen zaio, farola elektrikoaren hornidura. Baita energia eta kontsumo energetikoa ere enpresa industrial eta mineraletan, altuera handietan, bizitegi guneetan, olio soroetan, pantalanetan eta guneen eraikuntzan.\nProduktua HV banaketa unitateak, transformadoreak eta Lv banaketa unitateak osatzen dute eta HV ganberan, transformadore ganberan eta BT banatuta dago, BT ganberak funtzio osoak ditu, HXGN-10 eraztun unitate nagusiarekin hornidura sistema nagusia osatzen du, agian hainbatetan banatuta hornidura moduak (eraztunaren hornidura nagusia, terminalaren hornidura eta iturri bikoitzeko hornidura) eta, gainera, HV neurtzeko elementuekin hornitu daitezke S9, S11 HV neurtzeko modeloetan eta galera txikiko olioz murgildutako beste transformadore edo beste lehorreko transformadoreen baldintzak betetzeko. Transformadoreen ganbera airea behartutako hozte sistema automatikoa eta argiztapen sistema izateko diseinatuta dago. BT ganberak erabiltzaileak behar dituen energia hornidura eskemak sor ditzake panel motako edo armairu motako egitura batean. Erabiltzaileen eskakizun desberdinak betetzeko hainbat funtzio hornitzea (energia banaketa, argiaren banaketa, potentzia erreaktiboaren konpentsazioa eta energia elektrikoaren neurketa). Eta hornidura kudeatzea erraztu eta energia horniduraren kalitatea hobetu.\nHV ganbera egitura trinkoa da eta gaizki funtzionatzen duen blokeo prebentiboa eskaintzen du. Ganbera bakoitzak argiztapen gailu automatikoa eta behartua du. Gainera, HV eta BT ganberako elementu guztiak errendimenduan fidagarriak dira eta funtzionamenduan errazak dira. Horrek produktuak seguru eta fidagarriak dira funtzionamenduan eta funtzionamenduan eta mantentze-lanetan errazak dira.\nAireztapen naturala eta behartutako aireztapena hartzen ditu aireztapen eta hozte efektu onak lortzeko, transformadorearen ganberak eta BT ganberak aire hodiak dituzte, haizagailuaren haizagailuak tenperatura kontrolatzailea du aurrez ezarritako tenperaturaren arabera automatikoki abiarazteko eta gelditzeko. Horrela, transformadorearen kargako funtzionamendua bermatuko da.\nKarkasa-mutikoak euri ura eta atzerriko gaiak sartzea eragozten du eta altzairu galbanizatuzko kolorezko xafla beroarekin edo herdoilaren aurkako aluminiozko aleazio xaflaz egina dago eta korrosioaren kontrakoa da. Ura eta hautsa ezin ditu kanpoaldeko baldintzetan eta transformadorearen iraupena luzatzen du.\nAurreko: SH15 serieko aleazio amorfo guztiz itxitako transformadorea\nHurrengoa: Kaxa transformadore estilo amerikarra\nKable Banaketa Kutxa\nBanaketa Elektrikoaren Kutxa\nEnergia banatzeko kutxa


EUSARGHI, Euskadiko AGN-Haren federazioak, AGN-Haren 1. Euskal Jardunaldi Teknikoa antolatu du. Jardunaldi hau Ignacio Mª Barriola eraikinean E.H.U.ko Gipuzkoako Campus-ean ospatuko da, 2014ko martxoaren 22an.\nBertan gaia ikuspuntu eta atal desberdinetik aztertua izango da: medikuntzaren, hezitzaileen, psikopedagogi eta familiaren ikuspuntutik hain zuzen ere. Nahasmen hau pairatzen duten pertsonak ahaztu gabe noski.\nEUSARGHI federazioan (AHIDA, ANADAHI eta ADAHIgi) beti gai hau diziplina anitzeko ikuspuntu batetik aztertua izan behar duela oso argi adierazi dugu. Arrazoi hau dela eta bere tratamentuan eragina duten eremu guztiak kontuan hartu behar ditugu.\nJardunaldi hau benetan baliagarria eta aberatsa izatea nahiko genuke bai eduki mailan eta baita partehartze mailan ere.


Hiru pretendiente Ernestinarentzat - Lazzaretto vecchio | Lazzaretto vecchio\nHasiera » bAst » Hiru pretendiente Ernestinarentzat\nHiru pretendiente Ernestinarentzat\nErnestina de Champourcinen Poesia Antologiak hiru pretendiente dauzka uda honetan. Auxtin Zamoraren Ezin errana olerki liburua, Txomin Peillenen Kristina Bolsward eleberria, eta Antton Lukuren Botoiletan ipuin liburua.\nBeldurra (Ernestina de Champourcin)\nzulatzen dute, nola!\nAtzo… atzo zen.\nGaur bihar da jada.\neta ene poza\nesnatuko ez balitz?\nbeltzen du egunsentia.\nAuxtin Zamoraren olerki kaierra: Ezin errana…\nEz deus hunki! (Auxtin Zamora)\nEz deus hunki!\nizarren eta ilargiaren\nbaizik osto bat\nTxomin Peillenen Kristina Bolsward eleberria\n[. Kapituluaren hasiera]\nPeter ezagutu baino lehen, nor nintzen, nola bizi nintzen, edas ez baneza, nekez uler zenezake, zerlango katramila goropilotsutan sartu beharra nuen?\nUrte haietan, Hamburg-eko arrabal hits ta beltzkara hartan, Billwerder-en bizi ginen; iparralde hartako odeiek ere keak emandako goibeltasuna hartzen zuten, bai gure hauzotegiko lantegiek emandakoak, bai, bestaldean Harburg-eko petroleotegiek ta besteek igorritakoak. Egiazko hangotarra izan banintz ez nuen, agian, etxeen belztasuna ikusiko, ez eta inguruko usain sofredun latz hartaz ohartuko ere, baina hiri horrez kanpo, eta kaletik ihes egiteko gogoa ta ahalbidea geneukan, Frisia, amaren sorterrira joaitez eta han senitartean egoteko. Baina Hamburg-en lana ta hirian egon behar aste zurian, eta igande gehienetan.\nFrisiaz ez neukan oroimenean aztarna haundirik bazirudin haurtzaroan ez nintzela han egon. Nola sinets amak zionean, han, zoriontsu izan eta bizitu ginela. Gogoa, ahal bezain urrun, urrutienera eroan arren, aita zenaren oroitzapenak, lausoak, lañoetan galduak ziren. Herbestea, gero gure legea bilakatu omen zen. Arinpen moduan, ordea, adreiluzko etxe txikian, gerla ondoren egindako “oilo kaloietan” baino hobeki ginen. Gisa batez edo bestez askietsi behar: han, Gunther neba, ama ta hirurok hirur gelatako egoitza geneukan.\nAntton Lukuren Botoiletan ipuin liburua.\nKaxinta eta Junes (ipuina) Antton Luku\nJende batzuek egun guziz bata bestearen ondotik iraganik ere, ez dute lur honetan egiazki kurutzatzeko xantzarik. Gauzek bestalde deliberatzen ez duteno. Adibidez autoek istripu bat egiten dutelarik gidariek zurikeria haundiz eskua ematen diote elgarri. Baloiek ere zer nahi kontakto sortzen dute. Hesien gainetik airatzen dira eta haur malestruken futbol trebetzaileak auzoko xaharrekin bizpahiru hitz goxoen trukatzerat bortxatzen dituzte. Ondoko gertakari honek ez due gia xoil honetaz kanpo deus kondatuko. […]\nGure Kattalinen haunditasun eta dekadentzia (ipuina) Antton Luku\nSenarra ahotza zuen herrian, gizon itxura onekoa eta atsegina. Urdea eta xerbitxu egile. Kontseilukoa zen eta klikako zuzendari. Etxetik kanpo zelarik, bere ahoztegian adibidez, solas berdeak maite zituen. Ohartarazten zuen ontsa “behar ere gure Kattinek ez nau entzuten”. Horrengatik herritar guziek “gure Kattin” erraten zioten haren emazteari. […]\nErnestina de Champourcinen olerkiak (Rikardo Arregi Diaz de Herediak euskatuak)\nTipasa 4 (zatia)\nNik uste dut hiltzea\negotea dela, absolutuan\njadanik aldatu ez\neta hala ere aldi bakoitzean\ndesberdina denaren ustekabea.\nEta egote honetan\ngizatiarra eta jainkozkoa dago.\nUkitzen den guztia,\nsentitzen den guztia\neta bizitza kendu\neta berriro ematen diguten\nargizko kimu horiek,\nitsugarri eta bakanak.\nematen zaigun arrosa da,\nlurrin bat amodioan mamiturik


Asteburuko bidaiak izugarri igo dira San Valentin eguna ospatzeko | Consumer\nAsteburuko bidaiak izugarri igo dira San Valentin eguna ospatzeko\nHori larunbatean bat etortzearen eta krisi ekonomikoaren aurrean ihes egiteko lehentasunaren ondorio da.\narabera: Ostirala, 2009ko otsailaren 13a\nSan Valentin eguna ospatzeko asteburuko bidaiak %40 igo dira aurten 2008arekin alderatuta. Lastminute.com-en arabera, igoera horren arrazoia da otsailaren 14a zapatuan erori dela aurten, eta egoera ekonomiko zailean ihes egiteko lehentasuna duela.\nOkupaziorik handienak Madrilen eta Bartzelonan izango dira, eta, ondoren, Bilbo, Salamanca eta Sevilla, adierazi zuen on line bidaia-agentziak. Gainera, eski-tokiak asko handitu dira, bereziki Andorra. Eguzki- eta hondartza-eremuei dagokienez, Costa del Sol (Malaga, Marbella eta Mijas) da gustukoen nagusia, eta, ondoren, Costa Brava, zehaztu zuen Lastminutek.\nBestalde, Erroma da maiteminduek asteburuko ihesaldi baterako gogokoen duten nazioarteko patua, Londres eta Venezia atzetik dituela; Madril, berriz, rankingeko azken tokian dago.\nBidaia-agentziaren arabera, erabiltzaileek egonaldi eta joan-etorri laburrak nahiago dituzte, eta hegazkinaren ordez auto partikularra erabil dezakete, edo ibilgailuak alokatu. Joera hori urte osoan mantenduko da, krisiak “turista oso selektiboa izan baita aisialdian, eta oporrak gehiago segmentatzen ditu goi-denboraldian kontzentratu ordez”, esan zuen enpresak.


Donostia Kulturak sarean duen eskaintza - Kulturklik\nDonostia-San Sebastián 2020(e)ko martxoaren 18(e)tik 2020(e)ko apirilaren 12(e)ra\neLiburutegia erabiltzeko sarbidea are gehiago erraztea erabaki du Eusko Jaurlaritzak. Bertan 20.000 liburu eta 15.000 film daude eskuragarri, baita audio-liburuak ere. Donostia Kulturako bazkideek badute bertan sartzerik. Hauxe da eLiburutegiaren sarbidea. Bertan sartu behar dira erabiltzailea eta pasahitza.Pertsona bakoitzak hilean lau liburu irakurri eta astero bi film ikusteko aukera du. Mailegu digitalaren atalean bi minutuko bideo tutoriala duzu zerbitzua nola erabiltzen den jakiteko.\nLiburu Dantza: Donostia Kulturako Liburutegi zerbitzutik egiten den liburu gomendioen bloga. Bertan proposamenak aurkituko dituzu heldu zein haurrentzat.\nLiburutegi Digitala izeneko zerbitzua: Donostian XIX. mende amaieratik 1936ko uztaila bitartean argitaratutako prentsa ikusteko sarbide digitala.\nSarrerak Internet bidez erosi zituztenei automatikoki itzuliko zaie dirua. Itzulketekin astelehenean, martxoak 16, hasi ginen eta hamabost egunetan itzulketa guztiak egitea espero dugu.\nLehiatilan erositako sarrerak, takilan bertan itzuli beharko dira Donostia Kultura berriro ateak zabaltzen dituenean.\nData 2020(e)ko martxoaren 18(e)tik 2020(e)ko apirilaren 12(e)ra


KANTU "HISTORIKOA" | MUSIKENE\nHome / Gradu ondokoak / KANTU “HISTORIKOA”\nAntzinako Musikaren interpretazioa historikoa. “Bel canto”aren jatorriak\nIRAKASLEA: JOSEP CABRÉ\nJosep Cabré Christopher Schmidt eta Kurt Widmer izan ditu irakasle Basilean, Suitzan, Lise Arseguet Parisen eta Jordi Albareda Bartzelonan, bere jaioterrian. Europan musika historikoaren interpretazioan aritzen diren talde ospetsuenekin aritzen da elkarlanean. La Colombina ahots laukotearen kide sortzaile, horrekin egiten ditu bere kontzertu eta grabazio gehienak eta sarritan gonbidatzen dute musika erakunde eta unibertsitatetik ikastaro espezializatuak ematera. Donostiako Capilla Peñaflorida zuzendu zuen Jon Bagües musikologoarekin batera, eta 2012ko amaiera arte Iruñako Ganbera Koralaren eta Nova Lux Ensemble bere talde profesionalaren zuzendari titular izan zen. Compañía Musical taldeko sortzaile eta zuzendari musikal, errenazimendu eta barroko garaietako ahots formatu ezberdinetan espezializatutako taldea.\nJarduera honetan laurogei disko erregistro egin ditu etxe nagusiekin, horietatik askok sariak eta goraipamenak jaso dutelarik kritika espezializatuarengandik.\nJosep Cabré Musikenen irakasle da bere sorreratik.\nXVII eta XVIII. mendeetako errepertorioan modu “historikoki informatuan” sakontzeko borondatea duten ikasleei zuzendua, barrokoko musika gerturatzea du helburu, XVII. mendeko “errezital kantatu”aren azterketa abiapuntu hartuz. Errezital kantatu hori oinarri hartuz gailentzen zaio hitza musikari garai horreta; hortik etorriko da baita ere XVI. mende amaieratik XIX. mendera arteko cantata, opera eta oratorioen “errezitatiboa”, bai eta XX. edo XXI. mendeetan izan zuen luzapenarena ere. Erretorikaren inguruko lana oinarrizko atala da, ez arau/figura literario zurrun batzuen zerrenda gisa ulertua, testu errezitatu/kantatua transmititzeko ezinbesteko “hitz jarioa” emango digun bitarteko tekniko gisa baizik, obra edo testu horiek XXI. mendeko pertsona, artista edo entzuleoi hitz egiten jarraitzen diguten obra bihurtuz.\nLana kantu eta bakarkako ikasketa saioetan egingo da, teknikak, apaintzea edo testuak aztertuz, garaiko tratatu eta lekukotasunak eta egungo ikerketak aintzat hartuz.\nBeste errepertorio batzuk kanpoan utzi gabe (frantsesa, alemaniarra, ingelesa edo hispanikoa), tresna nagusia errepertorio italiarra da, “bel canto” ideiaren benetako sorburua XVII. mende hasieratik.\nAutore teorikoen artean aipagarri dira, besteak beste, G. Artusi, J.B. Mancini edo P.P. Tosi, bai eta “Il Corago” tratatuak, “Rappresentazione di Anima et di Corpo”ren hitzaurrea edo Periren “Euridice”, guztiak abeslariei zuzendutako argibide zehatzekin. Konpositoreen artean, XVII. mendetik aurrera C. Monteverdi, G. Caccini, G.F. Sances edo S. D’India, F. Cavalli, A. Cesti, A. Stradella, XVII. mendearen amaierako autoreetara iritsiko gara: A. Scarlatti, A. Durante, hemezortzigarren mendekoetaraino, bete betean: A. Vivaldi, N. Porpora, G.B. Pergolesi….. guztiz zehaztu ezinezko zerrenda luzean.\n2 ordutako 10 saiotan egituratuko ikastaroa, 20 eskola ordu osatu arte, irakaslearen egonaldiekin bat datorren egutegian, lehentasunez. Orokorrean gutxi gora behera hilean saio bat izango da ikasturte osoan zehar.\nMasterren deialdi berria\nJarduera akademiko eta kontzertu guztiak bertan behera aldi baterako


Ordena aurretik 20 ordu eta 48 minutu eta jaso ezazu artean az. 29 eta or. 31 batera UPS - America\nPintura Tatuaje Aldi baterako airbrush (40ml)\nPintura ur-oinarritutako da, eta erabat kaltegabeak goi-iraunkortasuna (24 72 ordu). Berezia tatuaje aldi baterako airbrush dator erabiltzeko prest.\nOHARRA: Ez da gomendagarria aplikatzeko aurpegian\nFormatua: Botila 40ml\nAukera batzuk: Urdina 06 eta Gorria 05 agortu\nOHARRA: let ezagutzen iruzkinak ordena osatzen erreferentzia nahi duzun.\nAUKERA BATZUK: BELTZA ALDI BATERAKO EGINDAKO AUKERA BATZUK


Niri Buruz - Oihana de la Mata\nBesoak gurutzaturik geldituz gero ez da ezertxo ere aldatuko.\nZure arazoen konponbidea, aurreneko pausua ematea, zure esku dago. Gauzak aldatu daitezen nahi duzu, aurrera jarraitu nahi duzu, bizitzak eskeini ditzaken aukerei aurre hartu. Zer egin dezakezu? Aldaketa horren ardura zurea dela onartzea. Nahi duzun bizimodu hori eraikitzea zure lana dela eta ezin duela beste inorrek zuregatik egin onartzea.\nBidean lagunduko dizut. Zuk borondatea jarri eta nik beharrezko tresnak jarriko ditut. Elkarrekiko kompromezuaz eta taldeko lanaren bidez aldaketa garrantzitsuak lortuko ditugu.\nOihana de la Mata naiz,\nCoach Pertsonala eta Profesionala\nSeguruenik harritu egingo zera formakuntzaz kimikaria naizela jakitean eta egoera honetara nola iritsi naizen galdetuko diozu zeure buruari. Ba, oso ezaguna den ikerkuntza zentru batean ikerlariei laguntzen 10 urte baino gehiago igaro ondoren, neure ideiak argitzeko tarte bat hartzea erabaki nuen. Erreflexio sakon eta formakuntza zabalerako tarte bat izan zen, lanbide berri baterako prestakuntza eta coachingeko tresnak zuzenean probatzeko aukera eman zizkidana.\nUrte asko neramatzan garai hartan neukan bizimodua lortzeko gogoz saiatzen (lana, bizitza pertsonala eta familia). Baino, hutsune bat sentitzen nuen eta hutsune hori betetzeko ezintasunaz gain, uneoro neukan okerreko lekuan egotearen sentsazioa. Askotan galdetzen nion nire buruari nik nahi nuen bizimodua hura ote zen. Hala ere, aurrera jarraitzen nuen eta ustez besteek nigandik espero zuten hortara egokitzen saiatzen nintzen. Azkenean, nere gorputza eta burua mezu argiak bidaltzen hasi zitzaizkidan eta argi geratu zitzaidan ezinezkoa zela horrela jarraitzea: zerbait egiteko garaia iritsi zen.\nTresna egokiak erabiliaz, blokeo egoera hartatik ateratzea eta nahi nuen lekuan egotera iritsi nintzen.\nGaur egunean, harrotasunez esan dezaket Coach pertsonala eta profesionala naizela eta zu bezelako pertsonei nahi duten bizimodua eraikitzeko laguntza ematen diedala.\nNere formakuntza eta esperientzia profesionalari buruzko xehetasun gehiago nahi badituzu sakatu hemen.\nNire ibilbideak, zurekin konpartitu nahi ditudan esperientzia eta tresnak eman dizkit.\nHauek dira nire lanaren oinarriak:\nBihotzetik lan egiten dut baino burua galdu gabe. Begirada zure ametsetan jarririk baino oinak lurrean ditudala.\nZure beharretara eta egoerara egokitu nahiteke. Banakako saioak, taldeko saioak, tailerrak, lan taldeak… eta on-line eta/edo euskaraz lan egiteko aukera eskeintzen dizkizut.\nNire esperientzia profesional eta pertsonalak tresna mota zabala ikasteko aukera eman didate eta horiek denak zure eskura jartzen ditut: coachingeko psikologia, PNLa, adimen emozionala, empresa arloko kudeaketa teknikak, etb.\nZure erritmoa, zure ikuspuntua eta zure intimitatea errespetatzen ditut. Epairik gabe eta nire ikuspuntua imposatu gabe. Konfidentzialtasun osoa bermatzen dizut.\nDibulgazio hitzaldiak eta tailerrak antolatzeak baita pertsona, empresa eta erakunde ezberdinekin kolaboratzeak, nire prozesuetan txertatzen ditudan perspektiba berriak eta ezagutza berriak lortzeko aukera ematen didate.\nBeste mota bateko laguntza profesionala behar duzula uste badut, nere konfidantzazko kolaboratzaileren bat gomendatuko dizut.


Margotzen emandako 25 urteak ospatzeko erakusketa antolatu du Arrasate Margo Taldeak - Arrasate - Goiena.eus\nMargotzen emandako 25 urteak ospatzeko erakusketa antolatu du Arrasate Margo Taldeak\nJagoba Domingo 2015-05-05 21:06\nArrasate Margo Taldeak 25 betetzen ditu eta zilarrezko ezteiak ospatzeko Kulturateko klaustroetan erakusketa bat antolatu dute. Zapatuan, 13:00etan inauguratuko dute erakusketa eta egunean bertan margo taldeko kideek familia arteko ospakizuna egingo dute.\nKalitatezko lan askoz gozatzeko aukera egongo da zapatutik aurrera, maiatzaren 9an, 13:00etan inauguratuko da-eta erakusketan. Hilabetez, maiatzaren 29ra arte arratsaldero, bodegoiez, erretratuez zein errealismoan oinarrituriko koadroez gozatzeko aukera izango dute pintura zaleek.\nHainbat korronte artistiko daude ordezkatuta erakusketan; izan ere, margolari bakoitzak postu antzeko bat du eta bertan nahi izan dituen koadroak erakutsiko ditu.\nUrteurren borobila ospatzeko asmoz ere, eskuliburu bat argitaratu dute eta salgai jarriko dutela aurreratu dute, gastuei aurre egiteko ez bada ere. Kulturaten ikusgai egongo den erakusketarako, kide historikoek eta berriek euren harri-koskorra ekarri dutela esan du Amaia Arantzabalek, Arrasate Margo Taldeko kideak. Eta margo taldearen osasun ona azpimarratu du.


Irekia Eusko Jaurlaritza - Gobierno Vasco :: SPRIk 8 milioi euro bideratu ditu enpresetan 4.0 Industria bultzatzen jarraitzeko hiru programatara\nSPRIk 8 milioi euro bideratu ditu enpresetan…\nUztailaren 20tik aurrera eskuratu ahal izango dira Renove Industria 4.0, BDIH Konexio eta Basque Industry 4.0 programetako laguntzak\nUztailaren 20tik aurrera, euskal enpresek eskura izango dituzte hiru laguntza programa berri, zeintzuen helburua baita 4.0 Industriaren aplikazioa bultzatzen jarraitzea, makineria aurreratua ezarriz (Renove Industria 4.0 programarekin), teknologia digitalak aplikatuz (BDIH Konexio ekimenaren bidez) edo EIKTen arloko I+G-ko proiektuen emaitzak merkatura azkarrago transferituz (Basque Industry 4.0).\nEkonomi Garapen, Jasangarritasun eta Ingurumen Sailak 7,87 milioi euro bideratu ditu SPRI Taldearen bidez kudeatutako programa horietara.\nHala, Eusko Jaurlaritzak 5 milioi euro eskainiko ditu aurten makineria aurreratua ezartzeko eta, bide horretatik, euskal ETEei bultzada ekonomiko bat emateko Renove Industria 4.0 programaren bitartez. Ekimen hori SPRI Taldearen bitartez jarriko da martxan, uztailaren 20an irekiko da eta eskaerak urriaren 4ra arte aurkeztu ahal izango dira. Renove Industria 4.0 planaren hirugarren edizio honen helburua da laguntzak ematea makineria eta ekipamendu aurreratua erosteko eta industria iraultza berriaren barruan kokatutako proiektuak garatzeko. Itzuli beharrik gabeko dirulaguntzak izango dira.\nUztailaren 20an irekiko da baita ere BDIH Konexio laguntzak eskatzeko epea. Programa horrek teknologia digital eta jasangarriak aplikatzen laguntzen die enpresei, eta 570.000 euroko dirulaguntzak eskainiko ditu. Iaz 48 euskal enpresa izan ziren programa honen onuradunak, zeinaren bidez Basque Digital Innovation Hub zentroak aktibo eta zerbitzuen sare konektatu bat jartzen baitu enpresen zerbitzura teknologia digital eta jasangarrien inguruko prestakuntza emateko eta ikerketak, testak eta baliozkotze-prozesuak egiteko.\nSPRI Taldeak koordinatzen duen izen bereko ekimenak Europako Batzordeko presidente Ursula Von der Leyen-en laudorioak jaso ditu berriki.\nEskaerak aurkezteko epea uztailaren 20an irekiko da eta zabalik egongo da urriaren 15era arte.\nAzkenik, Eusko Jaurlaritzak 2,3 milioi euroko laguntzak eskainiko ditu aurten Basque Industry 4.0 programaren barruan. 4.0 industria bultzatzeko programa horren helburua da EIKTen arloko I+G-ko proiektuen emaitzak azkarrago transferitzea merkatura. Eskaerak aurkezteko epea irailaren 15ean amaituko da.\nBasque Industry 4.0 programaren helburua da babesa ematea “teknologi hornitzaileen” (esaterako, Zientzia, Teknologia eta Berrikuntzaren Euskal Sareko agenteen) teknologia manufakturako enpresa industrialetara transferitzeko proiektuei, fabrikazio aurreratuari aplikaturiko EIKTen (Elektronika, Informazio eta Komunikazio Teknologiak) esparruan. Beraz, programa horren bitartez, EIKTen arloko I+G-ko proiektuen emaitzak azkarrago transferituko dira merkatura.


Zapore gozoagaz iritsi dira sanandresak Etxebarrira - Lea-Artibai eta Mutrikuko Hitza : Lea-Artibai eta Mutrikuko Hitza\nZapore gozoagaz iritsi dira sanandresak Etxebarrira\nBeste urte batez, frontoia izan da jaietako topaleku nagusia. Hotza eta euriari aurre eginda, Etxebarriko frontoia jai gosez etorri den jendeagaz bete da.\nSan Andres Eguneko afari meriendan parte hartu zuten boluntarioak, Etxebarriko frontoian\nAfari merienda herrikoiagaz ospatu zuten zapatuan [azaroak 30] San Andres Eguna Etxebarrian. Hotza eta euria ez ziren aitzakia izan jaiekin gozatzeko. Urteroko ohiturari jarraituta, herriko frontoian elkartu ziren herritarrak eta kanpotik etorritakoak lagunarteko giroan jan-edanean. Antolatzaileek nabarmendu dutenez, San Andres Eguna egun berezia eta kuttuna da herritarrentzat, lagunartean eta senitartekoekin ospatzekoa. “Kanpoan bizi diren herritarrek hutsik egiten ez duten eguna izaten da”.\nFrontoiko hormaren parean ibili zen boluntario taldea jo eta su ibili zen afari gozoa prestatzeko lanean. Aurten, jaia eguna nagusia zapatua izanik, iaz baino janari gehiago prestatu zuten sukaldariek. “Gaur, gainera, jaia ohikoa baino gehiago luzatu da”. Dozenaka txistorra, odoloste eta urdaiazpiko prestatu zituzten bertaratu zirenen sabelak asetzeko. Eta gutizia horiek guztiak laguntzeko, taloak ere banatu zituzten. “45 kilo irin eta 55 kilo txistorra, odoloste eta urdaiazpiko prestatu ditugu”. Nahi izan zuenak, ogia ere eduki zuen aukeran. Menua borobiltzeko, gazta, irasagarra eta intxaurrak eduki zituzten aukeran heldu zein haurrek.\nGorka Zenarrutzabeitia Jon Kastillo ETX Kultur Elkarteko kidearen eskutik gazta jasotzen. Argazkia: ETX\nEguna aprobetxatuta, gainera, ETX Kultur Elkarteko kideek gaztaren porra egin zuten, Zaporeak proiektuaren alde. “Batutako dirua Zaporeak proiektura bideratuko dugu”. Euro baten truke, gaztaren pisua igartzeko aukera eduki zuten bertaratuek. “Pisura gehien hurbiltzen denak irabaziko du gazta. Hori bai, pisua ezingo da inolaz ere gainditu”.\n21:00etan egin zuten gaztaren pisaketa frontoian, eta gazta baskulan jarri ostean, 1,066 kilo markatu zuen. Pisura gehien hurbildu zena Etxebarrian bizi den Gorka Zenarrutzabeitia izan zen, 1,060 kiloko apustuagaz. ETX Kultur Elkarteko kideen eskutik pozik jaso zuen Larruz gaztandegiko gazta osoa.\nAfari-merienda zapatuko ekintzarik jendetsuena izan bazen ere, jai egun handian beste hainbat ekintza egin zituzten. Ospakizunak mezagaz hasi zituzten, eta ostean, Rosa Mari Etxebaren eskutik, 50 bat ume buztinagaz jolasean ibili ziren.\nArratsaldea binakako briska txapelketagaz hasi zuten. Helduen kategorian hamabi bikotek parte hartu zuten; Antonio Guenagak eta Andres Gandiagak jantzi zuten txapela. Gaztetxoen kategorian hiru bikotek parte hartu zuten; irabazleak Sarai Larrinaga eta Alain Txurruka izan ziren. Iluntzean, berriz, ume eta gaztetxoek herri kirolak jolasen bidez ezagutzeko aukera eduki zuten, eta ondoren, San Andres lehiaketa sariak banatu zituzten frontoian. Parte hartzaileen marrazkiak frontoiko horman egon ziren eskegita.\nOspakizun nagusia zapatukoa izan bazen ere, jaiek domekan [abenduak 1] ere eduki zuten jarraipena; Euskara Eguna ospatu zuten jaien egitarauaren baitan. Eguerdian Bota Euskarari Gutuna lehiaketako sari banaketa egin zuten. Xeber Guenaga Loiola eta Nora Gomez Diaz izan dira irabazleak, heldu eta gaztetxo mailan, hurrenez hurren. Arratsaldea, mendi bizikleta gainean igaro zuten herriko gazteenek.


Oihu Loreak dantza taldearen koreografia saritua Bartzelonan - Guaixe.eus\nOihu Loreak dantza taldearen koreografia saritua Bartzelonan\nSant Cugat koreografia lehiaketan parte hartu zuten Irantzu Gonzalez dantza eskolako bi taldek igandean\nKoreografia lehiaketan parte hartu zuten dantzariak. UTZITAKOA | Ikusi handiago | Argazki originala\n"Ilusioa hartu zuten dantzariek taldearen izena entzun zutenean". Iazko esperientziaren ondoren, Irantzu Gonzalez Azpiroz dantza eskolako dantzariak aurtengo Sant Cugat del Vallesko koreografia lehiaketan parte hartu zuten berriz. Igandean ospatu zen Sant Cugat del Vallesko koreografia 10. lehiaketa. Dantza eskolako bi taldek parte hartu zuten: Oihu Loreak eta Arima. Oihu Loreak taldeak bosgarren saria lortu zuen.\nOihu Loreak taldearen bigarren aldia zen koreografia lehiaketan. "Beteranoak zirenez seguritatearekin joaten ziren, eta gehiago estutu ahal nituen". Arima taldea, aldiz, berriak ziren lehiaketaren esperientzian. "Elkarrekin zirrarak konpartitzeko eta elkar laguntzeko ona izan da".\nOihu Loreak taldeak aurkeztutako koreografia oso azkarra zen, kolpe handiekin eta teknikoki nahiko konplexua. Gonzalez dantzarien pertsonalitatean eta taldean sortzen den harremanetan inspiratu zen koreografia sortzeko. Gainera, AEBetako animatzaileen akrobazietan oinarritu ziren ere koreografia prestatzeko. Arima taldearen koreografia lirikoagoa zen: lasaiagoa zen koreografia disfrutatu zezaten.\nUrtarrilean hasi ziren lehiaketarako koreografiak prestatzen. Eskola orduetatik at entseatzen zuten dantzariek. “Ni kanpoan nengoenean etorri dira ere. Txapeldunak dira”. Dantza aldetik antolakuntzak "askatasuna" ematen die koreografoei, baina hiru elementu baloratzen dituzte: teknika, alde artistikoa eta koreografia. "Teknika ahalik eta garbiena izan behar da, koreografia aldetik agertoki osoa betetzea baloratzen dute. Ikuskizuna bilatzen dute". Dantzarien arteko koordinazioa ere oso garrantzitsua da.\nEstilo modernoko atalean parte hartu zuten bi taldeek. "Modernoaren barruan garaikideak ziren gure koreografiak". Hamabi taldek lehiatzen zuten estilo horretan. Hamabietatik Oihu Loreak bosgarren sailkatua izan zen. “Bosgarren sailkatutik banatzen dituzte trofeoak”. Dantzariek lehenengo saria irabazi balute bezala hartu zuten saria, Gonzalezen esanetan. “Nik uste itxaropen txikia bazutela. Baina ilusio handiarekin hartu zuten. Agertokian saltoka hasi ziren”. Maila iazkoa baino altuagoa zela azaldu du Gonzalezek, bereziki moderno estiloko atalean. "Dantzariak seguritatearekin atera ziren agertokira, eta seguritatearekin dantza egitea garrantzitsua da".\nIrantzu Gonzalez Azpiroz dantza eskolaren lehenengo saria da Sant Cugat koreografia lehiaketan lortu dutena. Eskola bezala harro sentitzen da Gonzalez: "Dantzak konpromisoa eskatzen du, sakrifizioa eta gure buruarekin estuak izatea. Eta sari bat jasotzea motibazio bat da".\nKoreografia lehiaketa prestatzen zuten bitartean, Zarata ikuskizuna prestatzen hasi ziren. Zarata dantza eskolako hainbat talderekin batera ekainaren 2an eskainiko duten ikuskizuna da. Gainera, Oihu Loreak taldeak Baluarten dantzatzeko gonbita jaso zuen. “Hurrengo urtean Sant Cugatera joanen gara berriz, eta ni geldirik ezin naizenez egon atzerrira joatea pentsatzen ari naiz. London, edo”.\nDantzariak. Oihu Loreak: Ane Hernandez Zubelzu, Saioa Iraizoz Erbiti, Intza Iturrioz Fernandez, Leire Nuncio Lanza, Eneritz Regil Fernandez, Leire Zubikoa Barroso. Arima: Izadi Barandiaran Leiza, Amaiur Goikoetxea Flores, Maria Ijurko Gonzalez, Marcos Santos Galvez, Oihane Sayas Aznar, Iraia Zubeldia Morras.


ASTEASU 2018-06-03 18:53\nEguerdira arteko egitarau bete-betea prestatu zuten Asteasun Muskerraren eguna ospatzeko. Bernardo Atxagak gidatuta, Muskerraren bideari ekin dio talde handi batek goizeko 10:00etan eta hortik aurrera, egitarauak ez du etenik izan, iturri-bueltako apustua amaitu arte. Herriko harrijasotzaileen topaketak ere ikusmina sortu du.\nArgazkiak: Muskerraren bidea // Haur jolasak// Harrijasotzaileen topaketa // Iturri-bueltako apustua\nOrdubeteko ibilbidea izan behar zuena, ia bi ordukoa izatera iritsi da. Gustura entzun dituzte ibiltariek Bernardo Atxagaren hitzak. ELizmendin hasi, eta herriko plazara iritsi arte, hainbat kontu berritzeko aukera izan du idazle asteasuarrak. Bitartean, herriko haurrek jolas ezberdinekin gozatu eta ikasteko aukera izan dute.\n13:00k aldera, herriko harrijasotzaileen topaketa hasi da. Herri kirol horretan aritu izan diren sei herritar elkartu dituzte, garai bateko kontuak berritu eta harrijasotzen ibili zirenekoak gogora ekartzeko. Asteasun harri-jasotzean izan duen tradizioa agerian geratu da solasaldian.\nOndoren, iturri-bueltako apustua iritsi da. Sei bikotek hartu du parte, herritarren animo artean. Hamarna buelta eman behar zion bikotekide bakoitzak, batek iturriaren kontra-kontratik, kanpoaldetik besteak. Biek egindako denbora batzen zuten ondoren. Sei bikoteetatik bi sailkatu dira finalerako eta, azkenean, Mikel Alkorta eta Joseba Txapartegi izan dira garaileak. Eguraldi beroarekin eta giro onean eman diote amaiera aurtengo Muskerraren egunari.


Kudeaketa eta Finantza Batzordea\nAd-hoc Batzordeak,adibidez,San Martzialeko eta Santo Tomaseko txoznak antolatzeko.\nLan Batzordeen irizpideak.\nBazkide guztiei daude zabalik.\nBatzordeen parte diren pertsonak Kabigorriren Asanbladak bermatuak izango dira.\nBatzordeak autonomoak dira funtzionamenduan.\nKabigorriren lanetan bazkide gehienen partaidetza bultzatzearren, bi urtetan behin karguak eta ardurak Asanbladaren esku utziko dira, %50aren errotazioa ematen ahaleginduz.\nAktibitate Batzordea: egitekoak\nKabigorriren aktibitateak bultzatzea.\nKanpotik datozen aktibitateak koordinatzea.\nAktibitateak modu egokian garatzeko lokalaren erabilera planifikatzea (manparak, mahaiak, aulkiak, barra zabalik edo ez, eszenategia...).Lokala modu normalean erabiltzeko berriro geratzeaz arduratuko da, horretarako barraren arduradunekin koordinatuz.\nBazkideekin harreman estuak izatea.\nErakunde publikoak, dagozkion gaietan\nJoku didaktiko eta jolasgaien ikuskapena\nKudeaketa eta Finantza Batzordea: egitekoak\nHarremanak Udalarekin eta beste erakundeekin, dagozkion gaietan.\nAltxor, idazkaritza eta lehendakaritzari dagozkien funtzioak\nBarraren kontrol ekonomikoa\nProposamenak egitea - urteko ekonomia plana\nFinantzaketa proposamen berriak bultzatzea\nUrteko Asanblada arrunta deitzea\nTxokogorri Batzordea: egitekoak\nSukalde eta ardandegiaren antolakuntza\nDiru sarrera eta gastuen kontrola\nKabigorriren Batzorde elkartuen bilera da Plenarioa\nBazkide guztiei egongo da zabalik\nAsanblada bakoitzaren aurretik, erregularki bi hilabetean behin edo beharrezkotzat joz geroz deituko dira Plenarioak.\nKoordinazio funtzioak ditu\nUne batzuetan erabakiak hartu ahal izango ditu\nAparteko Asanbladak deituko ditu\nGai ezberdinak jorratzen ditu, Asanbladan errazago eztabaida daitezen\nDiskrepantziak Asanbladan epaiten dira\nKabigorriren bazkide guztiek osatua da\nBazkideen adierazpen organoa da\nGutxienez urtean behin biltzen da\nAkordioak kontsentsuz saiatzen dira; ezin bada, akordioak bozkak eginda lortzen dira.\nBazkideen %10ak hala eskatuta, Asanblada Orokorra deitu ahal izango da.\nTxokogorriren erabiltzeko arautegia\nSukaldea soilik bazkideek edo bazkide baten zaintzapeko ez bazkideek erabilia izango da.\n14 urtetik beherakoei ez zaie erabiltzen utziko, ez baldin bada arduratuko den bazkide baten presentzian.\nErabilitako tresna guztiak, zernahi direla ere, jatorrizko tokira garbi eta txukun itzuliko dira, gerora beste bazkideek erabil ahal izan ditzaten.\nHalaber, sukaldea berehala garbituko da, edo unean uneko egoeren arabera, baina betiere erabiltzeko moduan utziz.\nIrekigailuak, sakakortxoak, sukalde zapiak eta halakoak beti utzi behar dira beren tokian.\nJanaria hozkailuan beti utziko da data eta jabearen izenarekin.48 orduren buruan jasota ez baldin bada, beste bazkideek erabili edo bota ahal izango dute, usain txar eta molestiak saihestearren. Salbuespen bakarra, iraungitzen ez den produkua, betiere bazkide jabearen izena adierazia duela.\nEzin da lapiko edo sukaldeko tresnarik Ateneotik atera, ez baldin bazaio sukaldearen arduradunari aurretik jakinarazi.\nSukaldeko estraktorea eta suak itzali egin behar dira behin erabili ondoren.\nAtera baino lehen, gasaren gakoak eta iturriak ongi itxita daudela begiratu beharko da.\nZabor boltsa beteak ikusten dituen bazkideak itxi, atera eta berriak jarri beharko ditu dagozkien tokietan. Era berean, eta udal ordutegiak baimentzen badu, boltsak kontenedorera aterako dira, pilaketak eta usain txarrak ekiditearren.\nKontsumizioak kontuak itxi orduko ordainduko dira. Bazkideak ordainagiria egin eta zorretan utzi ahal izango du momentuan dirurik izan ezean. Lehen bait lehen ordainduko du.


» Sailkatugabeak laino guztien gainetik\nArchive for the 'Sailkatugabeak' Category\tUda giroa eta ekaitz aukera txikia.\nPublished 2012(e)ko Irailak 6\tIragarpenak , Sailkatugabeak\nLeave a Comment\tGaurtik aurrera aipagarriena, tenperaturaren gorakada izango da eta baita ere eguzkiaren jabegoa. Bereziki bihar eta asteburuan zehar, hego haizeak muturra sartuko du eguneko lehen orduetan eta horrek egingo du tenperatura gora igotzea. Ematen du eguerdi partean brisak bero hori apalduko duela egun guztietan, baina hala ere tenperatura maximoak 25 ºC-ko muga gaindituko du. Beroaren ondorioz, barnealdean ekaitzak sortzeko aukera izango da eta Zumairaino iritsi daitezke, bereziki larunbat gauean eta igande arratsalde-gauean, baina oraingoz aukera handiegia ez da.\nBeraz, larunbatean zerua nahiko urdin egongo da egun osoan eta tenperatura maximoa 27 ºC inguruan geratuko da. Gero iluntze aldera ekaitzen bat izateko aukera dago, baina esandakoa egun osoan udako giroa izango da nagusi. Haizea hego ikutukoa hasieran, baina gero brisa nagusituko da eguerditik aurrera.\nIgandean, goizaldean ekaitz arriskua egongo da, eta goizean hodei hondarrak geratu daitezke oraindik, baina eguerdi partean ostarteak nagusituko dira. Gero, arratsalde-iluntzerako berriro ere ekaitz arriskua egongo da. Ekaitz aukera larunbatekoa baino handiagoa izango da, baina hala ere ez da handiegia izango. Tenperatura maximoa larunbatean bezela, 27 ºC inguruan.\nBrisa pixka bat beranduago irtengo balitz 30 ºC-ra ere hurbildu daiteke tenperatura.\nBeraz, hondartzaz berriro ere disfrutatzeko aukera emango digu eguraldiak.


Peru Magdalenak orriak erauzteko diseinatuta dituen haiku liburu txiki bat osatu du, eta Balea Zuria argitaletxearen argitaratu: ‘Tantaka’\n‘Benny Loves You’ filmak irabazi du Beldurrezko Astearen sari nagusia\nKarl Holtek zuzendutako lana saritu du publikoak film luze onenaren kategorian. Film labur onenaren saria, berriz, Karsten de Vreugd zuzendariari eman diote ikusleek, Downward Facing Dogs lanagatik. Film Laburren Nazioarteko Lehiaketaren Epaimahaiak, berriz, aho batez erabaki du Jerome Petersen Migrations saritzea.\nJon Cazenave argazkilariak euskal nortasunaren azterketatik auzi zabalagoetara egindako irudi bidezko ikerketa jaso du Arteguneko 'Galerna' erakusketan. Ilunetik «argi eztanda batera» heldu da\nBIME Pro, industria baten musika\nPandemiaren ondorioz, aurten ezin izan dute BIME musika jaialdia antolatu Barakaldoko BECen. Aitzitik, eta nazioarteko zenbait eragileren parte hartzearekin, hainbat mahai inguru eta hitzaldi antolatu dituzte musikaren industriaren gaurko eta etorkizuneko egoeraz eztabaidatzeko.\n'Don't cry me a river', ahizpa maitea


Udala pozik ibilgailuendako arautegi proposamenak izandako lehen harrerarekin - Elgeta - Goiena.eus\nUdala pozik ibilgailuendako arautegi proposamenak izandako lehen harrerarekin\nLarraitz Zeberio Lekuona 2009-11-09 11:38\nForoa atzera ere hilaren 18an, eguaztena, batuko da agertu diren kezkak eta eskaera zehatzak aztertzeko.\nUdalak balorazio positiboa egin du aurreko astean egindako ibilgailuen arautegi proposamenaren aurkezpenaren inguruan. Hogei lagun pasatxo agertu ziren ekitaldira, eta "jarrera orokorra, oinezkoen kaleetan ibilgailuen erabilera murriztearen aldekoa dela azaldu dute udaletik.\nBertaratutakoek parte hartze handia erakutsi, eta ekarpen interesgarriak egin zituztela ere azaldu dute. "Hitzaldiaren ostean, sei herritar gehiagok bete zuten fitxa gai hori aztertuko duen foroan parte hartzeko fitxa". Foro hori hilaren 18an batuko da 19:00etan udaletxean.\nElizatik eskolaraino doan Maala kalea ere oinezkoendako izendatzea izan zen lehenengo bilera horretako proposamenetako bat, haurrak ibiltzen diren lekua delako. Salbador kalearen atzeko aldean aparkatzea ere ohitura bihurtu izana salatu zuten batzarrean, eta galdetu zuten nork daukan udalean isunak ipintzeko eskumena. Gainera, arautegiaren aurrean egoera pertsonal eta familiar zehatzak aurreikustea komenigarria ikusi zen batutakoen artean.\n60-500 euroko isunak\nAraudiak dio baimendu gabeko ibilgailuek debekatua izango dutela Salbador, Lasao eta San Roke kaleetan zein Espaloirako sarrera bidean ibiltzea, eta ibilgailu guztiek aparkatzea; lau tonatik gorako ibilgailuak baimen berezirik gabe ezingo direla ibili, ezta aparkatu ere; eta barikuko 16:00etatik asteleheneko 08:00etara Espaloirako bidea eta San Roke kalea (elizatik behera) itxita egongo direla, larrialdietarako edo kasu berezietarako izan ezik.\nBaimenak jaso ahal izango dituzte Elgetan erroldatuek eta autoa erregistratua dutenek eta Salbador, Lasao eta San Rokeko bizilagunek eta lokal jabeek. Baimen bereziak egongo dira haurdun edo osasun ezintasunak dituztenendako; denden hornitzaileendako; larrialdietarako; eta lau tonatik gorako ibilgailuendako.\nArauak bete ezean ipiniko dituzten isunak ere zehaztu dituzte: 60 eta 500 euro artekoak izan daitekez kasuaren arabera.


10 joera teknologiko 2020rako – ANIMSA\n10 joera teknologiko 2020rako\nTeknologiak goitik behera aldatu du gure egunerokoa: lana, bizimodua, harremanak… Duela hainbat urte irudikatzen genuena errealitatea da egun. Datorren urtean joera izango omen diren ildo teknologiko batzuk aurkeztuko dizkizuegu dekalogo honetan:\nUrteko gai garrantzitsuenetako bat izango da. Zibererasoen gorakada dela eta, 2020an hil ala bizikoak izango dira prebentzioa zein segurtasunarekin zerikusirik duen guztia.\n5G sareak. Konexio gehiago eta hobeak. Esperientzia hobea izango da erabiltzailearentzat, baina, horrez gain, aukera-sorta zabala irekiko da hainbat arlo hobetzeko: automobil autonomoak, errealitate birtuala, segurtasuna eta abar. Funtsezko elementu bat, etorkizuneko hirien oinarri izango dena.\nAdimen artifiziala. Ikasteko eta egokitzeko gai diren sistemak joera izango dira 2020an, erabiltzailearen esperientzia hobea izan dadin. Denbora errealean eta edozein tokitatik funtzionatzen duten sistema automatizatuak.\nGauzen interneta (IoT). Hainbat adituren iragarpenen arabera, 50 mila milioi “gauza” (objektu fisiko) baino gehiago interkonektatuta egongo dira 2020rako. IoT delakoak gure bizitzak inbadituko omen ditu: etxeak, bulegoak, automobilak…\nBig Data-ren analitika. Big Data izan da joera azken urteetan, baina datu horiek aztertu eta haiekin zer egin daitekeen edo zer egin behar den ikusteko unea iritsi da orain. Helburua da erabakiak hartzea makro datu horien azterketatik abiatuta.\nAhots-interakzioak Egun, ahots bidezkoak dira bilaketen % 58 baino gehiago. Nabarmen handituko da joera hori 2020an zehar.\nZerbitzu gehiago hodeian. Segurtasuneko eta datuen babeseko betekizunak betetzen dituzten hodeiko soluzioak gero eta ohikoagoak izango dira 2020an.\nBlockchain eta Bitcoin. Pixkanaka, joera gisa ezartzen ari da, eta ez bakarrik bitcoinari dagokionez, baizik eta bestelako zerbitzuei dagokienez ere (nekazaritza, banka, osasungintza eta hezkuntza, besteak beste.\n3D inprimagailuak. Dirudienez, 3D inprimagailuen hazkunde-hasiera izango da 2020. urtea. Jendea, oro har, ekoizle izan ahalko da, eta horrek aldaketak ekarriko ditu negozio-ereduetan.\nMerkataritza mugikorra. Alipay eta WeChat aplikazioak usu-usu erabiltzen dira Txinan eta ekialdeko beste herrialde batzuetan. Mendebaldera ere iritsi eta ohiko bilakatuko da, dirudienez, joera hori 2020an.


Balorazioen mendeko lana | Ekonomia | Berria\nBezeroak dioena gero eta garrantzitsuagoa da lanpostu digitaletan. Arrisku psikosozial horiei aurre egiteko gida bat lantzen ari da Osalan, Valentziako Unibertsitatearekin batera.\nBezeroaren iritzia inoiz baino garrantzitsuago bihurtu da sakelako telefonoetako aplikazioei esker sortu diren lanpostuetan. Ospe digitalaren inguruan hitz egin du Adrian Todoli Valentziako Unibertsitateko lan zuzenbideko irakasleak: «Gaur egun, edozein bezerok baloratu dezake langilearen lana, eta horrek nagusi batek egiten duen balorazioak baino estres handiagoa eragiten du. Zergatik? Nagusiak badakielako zer den lan hori egitea, eta bezeroak askotan ez du behar besteko enpatiarik izaten balorazioa egitean. Algoritmoen bidez funtzionatzen dute aplikazio horietako askok, eta, balorazio txar batzuk edukiz gero, kaleratu zaitzakete. Eta, noski, algoritmo batekin ezin da eztabaidatu». Horregatik, bezeroaren balorazio txar batek, egun, inoiz baino eragin negatibo handiagoa eragin dezake langileengan.\nPlataforma digital horiek eragiten dituzten arriskuen inguruko prebentzio txosten bat lantzen ari da Todoli. Osalan Laneko Segurtasun eta Osasunerako erakundeak duela hilabete aurreratu zuen Valentziako Unibertsitatearekin elkarlanean ari zela gisa horretako prebentzio gida bat lantzen, eta hilabete inguru barru aurkeztuko dute Todolirekin landutako lehen zirriborroa. «Oraintxe, langileek kontzientziazio falta handia daukate, baina hori horrela da orain arte i ez direlako ikertu plataforma digitalek eragiten dituzten arriskuak». Horregatik, lehenengo ikerketa egin behar dela dio.\nSexu erasoak ere bai\nTodolik ospe digitalean ikusten du arrisku handiena. «Arazo psikosozial handiak eragin ditzake. Zer gertatuko litzateke, esaterako, etxe batera janaria eraman eta bezeroak bide batez zakarra jaisteko eskatuko baligu? Jaitsi ezean, balorazio negatibo bat jaso dezakezu, eta horrek lanpostua kolokan jar diezazuke. Halako kontuak aintzat hartu behar dira; bestela, egin behar ez diren gauza asko egiten amaituko du langileak».\nEra berean, aipatu du plataforma digitaletako lanpostuetan sexu erasoak ugaritu egin direla. «Orain arteko banatzaileek garbi zeukaten etxe barrura ez zutela sartu behar; prebentzio maila bat da hori, baina iritzien mende egonik, asko etxeetara sartu, eta barruan, bezeroek langileei eraso egin izan diete».\nHorrekin guztiarekin, Todolik ez du esan nahi banatzaile lanpostuak desagertu behar direnik. «Industria sortu zenean ere laneko osasuneko arlo asko ez ziren kontuan hartzen; industria ez da desagertu, prebentzio neurriak txertatu dira. Hemen ere berdin egin beharko litzatekeela uste dut». Hau da, plataforma digital hauek izan ditzaketen alde onak mantenduz, langileen baldintzak hobetzeko neurriak hartu behar direla uste du.


Itoiztik — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Itoiztik\nNi ere Itoizen izan naiz hainbatetan. Telebistan lan egiten nuelarik, Solidarioak bunker hartan itxi ziren 3-4 egunak eman nituen bertan. Gero, ur azpian geratuko den edo hauts bilakatu duten ondareari buruzko beste erreportaitxo bat egin nuen Orbaitzen, Itoitzen, Artozkizen,...askotan tokatu zait bertan egotea.\nItoitzko kasuarekin debilidade berezia dut. Izan ere, ama Irunberrikoa baita (hasierako asmoa urtegia bertan egitea izan zen). Noizbait hormatzar horrek Kitto esaten badu, herria 10 minututan egonen da 20 metroko olatu baten azpian.\nAstakeri asko egin ditu Nafar Gobernuak Itoitzen inguruan, baina basatiena bizilagunen esperantza eta ilusioak hiltzea izan da. Herriak eraitsi zituzten eta gero gerokoak. Ehunka pertsonek herri horietan bizitako bizipenen memoria behera bota nahi izan zituzten, etxeekin batera.\nNagoreko behekaldeko bizilagunen malkoak gogoan ditut etxea utzi behar zutela agindu zietenean. Hilerriak ere desegin zituzten (hildakoen "atsedena" ere ez zuten errespetatu). Eta goiz batean herri guztia behera, herri guztia hilerri.\nZer behar zuten horretarako? Herriak ezin ziren zutik mantendu nahiz eta gero urak estali? Koordinadorako eta Solidarioetako kideen etxeak eraitsi zituzten lehenbizi. Mendeku goseak mugiarazten ditu.\nZein zitalak diren!


Dolce & Gabbana, txinatarrei barkamen eske arrazismoagatik | Ekonomia | Berria\nDolce & Gabbana, txinatarrei barkamen eske arrazismoagatik\nMinutu eta erdiko barkamen bideo bat da. Pareta estanpatu gorrizta bat atzean, mahai huts bat aurrean, Domenico Dolce eta Stefano Gabbana diseinatzaile italiarrak kopetilun ageri dira, atsekabetuta. Beltzez jantzita eta eskuak mahai gainean jarrita, aste honetan barkamena eskatu diote, «bihotz-bihotzetik», txinatar guztiei. Hala ere, barkamen bideoa ez da nahikoa izan txinatarrek D&G markari hasitako boikota geratzeko.\n1. Zer egin dute diseinatzaileek txinatarrak haserretzeko? Txinako millennial-ak Italiako luxuzko markara erakartzeko kanpaina bat egin dute, baina kontrako emaitza lortu dute. Joan den eguaztenean The Great Show (Ikuskizun handia) izeneko desfilea egin behar zuten Shanghain, markak inoiz antolatutako handiena. Baina hura sustatzeko sare sozialetan zabaldutako bideoek sekulako haserrea sortu dute, eta bertan behera utzi behar izan zuten desfilea, modeloek eta desfilera gonbidatutako Txinako pertsonai ezagunek boikota iragarri zutelako.\n2. Ikustekoa izango da bideoa. Jan zotzekin izena zeukan bideoen kanpainak, eta #DGLovesChina (D&Gk maite du Txina) traola zeraman. Bideoan, neska gazte txinatar bat agertzen da mahaian: janari italiarrak dauzka platerean —batean pizza, bestean espagetiak— , baina mahai tresna gisa bi zotz darabiltza eskuan, eta ez da moldatzen pasta eta pizza jateko. Txinatar asko sutu egin ditu estereotipoen erabilerak, arrazistatzat jo dituzte bideoak, eta boikota hasi dute D&Gren kontra: dagoeneko haien produkturik ez dago Txinako saltoki katerik handienen apaletan eta webguneetan (Taobao.com, JD.com, Amazon China eta Lane Crawford).\n3. Ez al dira errazegi haserretu? Bideoa umorezko keinu bat izango zen... Umorea egiteko erak eta erak daude. Ez dirudi ideia ona denik eroslea tontotzat irudikatzea eta gero hari eskatzea zuri erosteko. Gainera, ez da bideoa izan bakarrik, Gabbanaren mezu pribatu batzuk sutu du bereziki jendea: Txina «kaka herrialdea» dela zioen, «ezjakinez betetakoa» eta «mafia kiratsa dariona». Gabbanak ukatu egin du mezuak bereak zirenik, eta salatu du hackerren bat sartu zaiola kontuan.\n4. Ciao millennial txinatarrei, hortaz. Luxuzko merkatu handiena da Txina, eta handiagoa izango da laster, eta D&Gk uste zuen kala egokia zela erosleak arrantzatzeko. Hamazortzi eta 34 urte artean dauzkatenak dira millennial-ak, eta BCG aholkularitza etxearen arabera, munduko luxuzko merkatuko erosleen %50 izango dira 2024an. Iaz txinatarrak izan ziren luxuzko produktuen erosleen %32, eta 2024an %40 izango dira.\n5. Zergatik haserretu dira bereziki gazteak D&Grekin? Bereziki gazteentzat zen bideoa, Txinako gazte dirudunek gurasoek baino gehiago gastatzen dutelako —luxuzko produktuen erosleen %48 dira—. Luxu eredua aldatzen ari dira: ez dute jarraitu nahi Mendebaldeko luxu marka tradizionalak erosten, luxu ikur propioen bila dabiltza. Horregatik egin du D&Gak ahalegin berezia gazteok erakartzeko. Baina gazte askok jada Dead&Gone deitzen diote sarean: hila eta kaleratua.


zintzia astea 2019 - Edukia - Vitoria-Gasteizko Ingeniaritza Eskola - UPV/EHU\nzintzia astea 2019\nInprimatu zintzia astea 2019\nEuskadiko eskoletan STEAM hezkuntza txertatzea: erronka bati erantzuna (Konferentzia)\nAzaroaren 7tik 10ra Zientzia Astea ospatuko da.\nXabier Basogain, Eskolako irakasleak hitzaldi hau emango du.\nBa al dakizu zer den STEAM? STEAM akronimoak (Science, Technology, Engineering, Arts and Mathematics) zientziaren, teknologiaren, ingeniaritzaren, artearen eta matematikaren arteko lotura eta integrazioa sinbolizatzen ditu. Eusko Jaurlaritzaren Hezkuntza Sailak Euskadiko eskoletan STEAM hezkuntza txertatzeko erronka hartu du bere gain.\nHitzaldi honetan, ikusiko dugu, adibide zehatzak erabiliz, nola ari den gauzatzen esperientzia, zein gai berri txertatu behar diren oinarrizko hezkuntzaren curriculumean, zein metodologia erabili behar diren ikasleen gaitasun kognitiboak sustatzeko eta zer egin behar den ikasgelan ordenagailua modu eraginkor baten erabiltzeko.\nGizartea, alde batetik, STEAM gaietan adituak diren profesionalak eskatzen ari da etorkizunerako, eta, bestetik, gizarteak prestakuntza eman behar die bere herritarrei inguratzen dituen mundua uler dezaten, gero eta gehiago erabiltzen baititu sistema teknologiko laguntzaileak. STEAM hezkuntzak bi helburu horiei erantzun behar die mundu osoko eskoletan, eta Euskadi erreferente izan daiteke horretan.\nPartaide kopurua: 120\nLekua: Bibat museoa, entzunaretoa\nEz dago izena eman beharrik, sarrera librea edukiera bete arte.\nWeb helbidea: (Beste leiho bat zabalduko du) Zientza Astea


Anne franken egunkaria by Erein argitaletxea - issuu\nOroimenean barrena, 8\n!(7' .54+4 +*5=+/4 +77+675*:1=/5 35*: ('4'1+9' 153:4/1'=/5 6:(2/15 +*5 '2*'1+9' +-/9+15 4'./9'+=15' *' 0'(++4 ('/3+4' 2+-+'1 ':77+= /1:8/9'15 8'2(:+86+4+=15 1'8:+9'4 8'2(: !(7' .54+4 ='9/7+4 ('9 ,595156/'9: +*5 +81'4+'9: 4'./ ('*:=: 05 #!7' +4975 86'?52 *+ +7+).58 #+675-7>,/)58 ;;; )542/)+4)/' )53\n'9577/=15 /=+4(:7:' +9' +*/957+'\n9=:26+4' 58: &'('2+9' ='2+15 '7-'=1/' @ 44+ 7'41 54*8 '8+2 '1+9'=/5' 7+/4 @\n44+ 7'41 54*8 '8+2 @ !995\n7'41 +9' /70'3 "7+882+7 @ 7-/9'26+4 .54+4' # 54589/'\n7-/9'2+9<+' %5258' 957(/*+' 54589/' % + 3'/2 +7+/4 +7+/4 )53 ;;; +7+/4 )53 467/3'9='/2+' 9<'756+4' $ 7'(' 1'2+' &'7':9= % + 3'/2 /9<'756+4' /9<'756+4' 4+9 ;;; /9<'756+4' 4+9\nANNE FRANKEN EGUNKARIA Itzultzailea: Josu Zabaleta\nSarrera Seoane. Joan egin behar da hara! Quirogatik O Cebreirora bidean. Otsoak ere galdu egiten dira Courel mendietan! Han jaioa zen Uxio Novoneyra. Bazterrak / Os Eidos. Horrexegatik joan nintzen; saihesbide literario bat. Kanpinean telefonoak estaldurarik ez zuen, eta kanpineko zerbitzuetara joan ginen deitzera. Oso jende adeitsua. Arduraduna eta bi neskato: zortzi-bederatzi urte batek, eta hamaikaren bat-edo besteak. Telefonoz hitz egin genuen. Neskato gazteena adi-adi zegoen. “Zer hizkuntzatan hitz egiten zenuten?”; kanpina hizkuntza asko entzuteko leku egokia izan daiteke, egiaz. Horrela hasi ginen hizketan. Bera ingeleseko ariketak egiten ari zen, eta erredakziotxo bat egin behar zuen gero. Hizkuntzak ikastea oso gauza polita dela, gauzak idaztea ere bai. Eta orduantxe lotu nituen, ez dakit oso une egokian, Os Eidos eta Anne Franken egunkaria, ordurako itzultzeko asmoz aztertzen hasia nintzena eta hantxe neukana: “Begira, hementxe, Seoanen, bada idazle bat, oso olerki politak idatzi dituena, Os Eidos du izena haren liburu batek, eta herriko sarreran ikusi dut badela jatetxe bat izen hori bera duena –kanpineko arduradunak tartean esan zuenagatik, ezagutzen zituen, jatetxea eta Novoneyra–. Zuk ere, gauzak idazten badituzu, gauza politak idatziko dituzu; egunen batean mutilen bat edo lagunen bat izango duzu, eta gauza politak esan nahiko dizkiozu, baina gauza politak ez dira ateratzen bat-batean, entrenatuta egon behar da. Begira, orain dela berrogeita hamarren bat urte, zure amonaren garaian, bazen neskato bat zu bezalakoa, handitxoagoa, eta gerra zen bitartean ezkutatuta egon behar izan zuen. Han bere gauzak idatzi zituen koaderno batean: triste zegoenean gauza tristeak, alai zegoenean alaiak, gurasoekin haserre zegoenean haserreak, berekin zegoen mutil batekin maitemindu zen, eta maitasun-gauzak, negarrak, pozak. Gauza horiek denak, egiazkoak direnean, denoi gustatzen zaizkigu, eta horregatik 5\ngero liburu batean argitaratu ziren gauza haiek, eta milioika jendek irakurri du harrezkero liburu hura. Ni euskaraz jartzen ari naiz orain, euskaldunek irakurri ahal izan dezaten”. Eta Anne Franken historiaz eta beste gauza askori buruz hitz egin genuen –bere ariketa koadernoan idatzita jaso zuen Egunkariaren izenburua–, kanpineko arduraduna, bitartean zerbait egitera alde egina zena, etorri arte. Hura itzultzean benetan alaba bizkorra zuela esan nion, zorionak emanez. “Ez, ez da nire alaba, zaharrena bai, baina txikiena ez. Hori iloba dut, nire senarraren anaiaren alaba. Badu nahiko lan gaixoak. Gurasoak bereizita ditu. Bera amarekin bizi da Bartzelonan, eta oporretarako etortzen da hona, aitarengana. Aitona-amonarekin egoten da, edo nirekin, aita guardia zibila baitu, eta libre duenean baizik ez du ikusten, eta beste neska batekin hasi da gainera, eta honentzat asti askorik ez du hartzen. Honek, berriz, aitona-amonei ez die ulertzen. Badakizu, hizkuntza, eta haien pentsamoldea ere… Bartzelonan ere hango aitona-amorarekin bizi da, ama ere beste batekin bizi da-eta, eta esperoan dago gainera; haiekin hobeto moldatzen dela uste dut; nik han dudan alaba zaharrenarekin moldatzen da ongien, eta gero nirekin. Baina badu lana, gaixoak, ez du bizimodu erraza. Badakizu zer esan didan gaur bertan ume koitadu honek? Izeba, nik ez dakit zertarako nagoen hemen, ez dakit zergatik jaio nintzen; nik uste dut hilda hobeto nengokeela. Gogorra da hori entzutea, ez zaizu iruditzen?” Horrelaxe bota zidan, bat-batean; karga astuna zeraman barru-barruan, bestela ez zidakeen esango. Oraindik ez dakit ongi egin nuen neskatxo hari Anne Frank aipatzea. Egunkaria Anne Frank Fankfurteko familia judu bateko alaba gazteena zen. 1933an, familia, Hitlerren erregimenak juduen kontra antolatutako esespenetatik ihesi, Holandara aldatu zen babes bila. Alemaniarrek Holanda okupatu zutelarik, ordea, hara 6\nere zabaldu zen juduen esespena, eta familiak gerra bukatu arte ezkutatzea erabaki zuen. Aitak zuen enpresak, Amsterdameko ubide inguruetako etxe askok bezala, ubideetara ematen zuen etxeaz gainera –han zeuden bulegoak eta abar–, bazuen atze aldera ematen zuen beste etxe bat; Frank familiak, esespenari ihes egiteko, hantxe ezkutatzea erabaki zuen. Zortzi pertsona izan ziren, adineko bost pertsona eta hiru gazte –Anne, gazteena– enpresako langileen laguntzarekin, etxe hartan bi urtez –1942tik 1944ra bitartean– ezkutatuta egon zirenak. Anne Franken egunkarian bitarte horretako bizipenak jasotzen dira: neska gaztetxo bat, nerabezarora iristen, bere gizarte ingurutik bortizki deserrotu eta inguru estu, urduritasunez eta beldurrez larritu batean sartua. Barruan giro itogarria, kanpoan esespena eta heriotza. Egoera horretan, pertsonaren nortasuna eratzen den bizialdiko urterik garrantzitsuenetako bi: nerabezaroaren hasierakoak. Idaztea, egoera horretan, aldi horretako estuasun, krisialdi, poz eta atsekabeen adierazpena ez ezik, estuasun, krisialdi, poz eta atsekabe horien gertalekua ere bilakatzen da Annerentzat, eta zenbaitetan –susmoa ematen digu, zergatik ez esan?–, eragile ere bai. Idaztea, poliki-poliki, denbora iragan ahala, egoeraren irtenbide eta nortasunaren heldutasunerako bide bihurtzen da –idazten dudanean dena pasatzen zait, pena guztiak joaten zaizkit, berriro etortzen zait ausardia–: idazketaren bidez doa, testuan ikusten den bezala, Anne heldutasunera hurbilduz. Poliki-poliki geroz eta sakonagoa bilakatzen da bere buruaren eta inguruaren azterketa. Hasierako orrietako gertaeren aipamen ia soiletatik, azkenerako gogoeta sakonagoetara, bizitzako galderarik funtsezkoenetara iristen da geldiro-geldiro. Etengabe aztertzen ditu bere nortasunaren izaera baldintzatzen duten harremanak eta gertaerak: familiako harremanak, hurbileneko pertsonekiko harremanak: elkarrekin bizitzera beharturik daudenekikoak eta babesleekikoak; lehenengo maitasun-sentipenak, gerra. Eta denbora joan ahala, bere burua 7\nmunduan kokatzeko leku baten bila ahaleginduko da, etorkizunerako proiektuak eginez: idazle izan nahi du, judu herriko kide, eta holandar. Alferrik espero izango dira Anneren testuan gogoeta sosegatuak, alferrik eskatuko zaio azaltzen dituen gaiekiko gogoetazko distantziarik. Bizitzak ez zion eman distantzia hori izaten erakusten duen denborarik; gertaeretatik, sentipenetatik urruntzeko astirik gabe joan zen mundutik. Anneren testuan ez da “beroarena kentzeko” astirik izan; gertaeren pisupean, sentimenduaren beroan idatzita dago hizki bakoitza; orrian eroritako negar-malkoaren orbanak baizik ez du lausotzen hitza, han edo hemen. Egia gordina, subjektiboa baina toles eta estalki gabea –zinezkotasun-botoa egin izan balu bezala– islatzen da orrialde guztietan. Subjektibotasun hori ezabatzeko, ironiaz baliatzen ahalegintzen da Anne Frank. Ironiak ematen duen urruntasun pixka bat, han-hemenka. Zenbaitetan gogorregia eta guzti ematen du Anneren testuak, amarekin dituen harremanak –eta aitarekin dituenak, zenbaitetan– deskribatzen dituenean batez ere. Tirandura horixe da, ordea, nerabezaroaren ezaugarri nagusietako bat, ezkutatuek bizi zuten egoera itogarriak are larriago egina. Eta testu guztiaren atzean, bizitzea tokatu zitzaion agertokiko atzeko oihal bezala, egoera politikoa, esespena, gerra eta arrazakeria, bizitza eta heriotza. Gai hauez diharduenean ditu, agian, Anne Frankek orrialderik distiratsuenak. Gogoeta baino gehiago garrasiak dira, egunkariaren orrietan banatuak. Gerraren izugarrikeria, basatikeria: Gizakiarengan bada, izan ere, halako suntsitzeko gogo bat, besteak hiltzeko eta piztia bat izateko gogo bat; gizadi osoa, salbuespenik gabe, aldatzen ez den bitartean, triskantzak egiten jarraituko du gerrak. Izugarrikeria horren aurrean kemena eta adorea izan beharra, eta zenbaitetan kemen eta adore hori ezin izana: Behin eta berriro ari naiz neure buruari galdezka hemen ezkutatu baino denak hilda egotea ez ote genuen hobe, amesgaizto hau pairatu beharrik ez izateko –honetan lotzen 8\nda, agian, baina beste maila batean, Anneren testua Seoanen ezagutu nuen neskato bizkor haren etsipen oihuarekinâ€“. Hala ere, bizi-nahia gainditzen da, barreneko eutsi ezinezko indar bat bezala, etsimen guztiaren gainetik, 1944ko apirilaren 5eko oharrean dioen bezala: Bizirik jarraitu nahi dut, hil eta gero ere! Testua eta argitalpena Anne Frankek 1942ko ekainaren 12tik 1944ko abuztuaren 1era bitartean idatzi zuen bere egunkaria. Gutun moduan idatzitako egunkari bat da. Hasieran beretzat besterik ez ziren, baina 1944ko udaberrian erbesteko holandar gobernuko Hezkuntza ministroaren hitzaldi bat entzun zuen irratiz. Hark esaten zuenez, gerra amaitzean, holandar herriak alemaniarren okupazio aldian jasandako sufrimenduen lekukotasuna emango zuten idatzi guztiak bildu eta argitaratzeko asmoa zegoen. Egunkariak aipatu zituen, besteren artean. Mezu hark eraginik, gerra bukatutakoan liburu bat argitaratzeko asmoa hartu zuen Anne Frankek; horretarako oinarri ona izango zen egunkaria. Ordu arte hartutako oharrak berriro lantzen eta garbian jartzen hasi zen, paragrafo batzuk zuzenduz, beharrezko iruditzen ez zitzaizkionak kenduz, eta gogoratzen zituen beste datu batzuk gehituz. Bien bitartean bere jatorrizko egunkaria idazten jarraitu zuen. Azkeneko oharrak 1944ko abuztuaren 1ekoak dira. Abuztuaren 4an alemaniarrak etxean sartu eta Anne Frank eta familia osoa eraman zuten. Atxiloketaren egun berean, Miep Gies eta Bep Voskuijl, Frank familiaren babesleek, Anneren testuak bildu eta gorde zituzten. Miep Giesek bere idazmahaian gorde, eta Otto Frank, Anneren aitari eman zizkion, irakurri gabe, Anne ez zela itzuliko ziur jakin zenean. Zalantza askoren ondoren, Otto Frankek alabaren asmoa betetzea erabaki zuen, eta haren oharretan oinarrituta liburu bat osatu zuen. Jatorrizko bertsioa, eta Annek berak laburtu 9\neta zuzendua, oinarritzat harturik, beste bertsio bat paratu zuen, laburtua: hain zuzen ere, egunkari hori liburu sail batean argitaratzekoa zenez, argitaletxeak liburu sail haren neurrietara laburrarazi zuen liburua. 1947an liburua argitaratu zenean, literaturan, gazteentzako literaturan batez ere, ez zegoen ohiturarik sexu-gaiak hain argi azaltzeko. Horregatik kendu ziren zati batzuk. Beste batzuk Otto Frankek bere emaztearen eta Atzeko Etxean gordeta zeuden gainerakoen oroitzapena errespetatu nahi zuelako kendu ziren. Annek, izan ere, bere egunkaria idatzi zuenean hamahiru-hamabost urte zituen, eta argi eta garbi adierazi zituen hartan bere ezinikusiak, haserreak, amorraldiak, eta bere zaletasun eta begikotasunak. Otto Frank 1980an hil zen. Bere alabaren jatorrizko idatziak Amsterdameko Holandako Gerrako Dokumentazio Institutuari (RIOD) utzi zizkion. Egunkari honen egiazkotasunari buruz izan diren zalantzak kontuan hartuta, RIOD erakundeak azterketa sakon bat egin zuen haiei buruz. Idatziok egiazkoak zirela frogatu zenean baizik ez zuen erabaki RIODek testu horiek, ikerketaren emaitzekin batera, argitaratzea; azterketa horretan sartzen ziren, besteren artean, atxiloketari eta deportazioari buruzko azterketak, idazteko erabilitako materialari buruzkoak eta Anne Franken kaligrafiari buruzkoak. Basileako Anne Frank Funtsak â€“Otto Franken ondasunen oinordeko bakarra, eta horrenbestez haren alabaren autore-eskubideen jabeakâ€“ egunkariaren bertsio berri bat argitaratzea erabaki du, orain eskura dauden testuetan oinarrituta. Otto Frankek egindako argitalpen-lana, liburu hau mundu osoan zabaldu eta eduki politikoa ezagutarazteko balio izan duena, ez da baliorik gabe uzten, horrenbestez. Argitalpen honen ardura Mirjam Pressler alemaniar idazle eta itzultzaileak hartu zuen; Otto Franken argitalpenean oinarriturik, Anneren beraren lehenengo eta bigarren bertsioetatik hartutako zatiak gehituz burutu zuen. Mirjam Presslerrek prestatu eta Basileako 10\nAnne Frank Funtsak onartutako testu hau orain arte ezagutzen zen testua baino laurden bat luzeagoa da. 1998an orain arte ezagutzen ez ziren egunkariaren bost orrialde azaldu ziren. Zati horrek eragiten dituen aldaketak ere jasota geratu dira argitalpen honetan. Annek bere egunkariaren bigarren bertsioa, argitalpenerakoa, idatzi zuenean, liburu moduan argitaratzen bazen pertsonaiei jarri nahi zizkien ezizenen zerrenda bat prestatu zuen. Bere izenak Anne Aulis izan behar zuen lehendabizi, eta gero Anne Robin deitzea erabaki zuen. Otto Frankek, bere argitalpenean, alabak aukeratutako izenen ordez, bere familiakoentzat egiazko deitura erabili zuen; gainerako pertsonaien izenak, bai, Anneren zerrendaren arabera jarri zituen. Familiaren babesleek, gaur egun ongi ezagunak baitira, liburuan beren egiazko izenez deitzea merezi dutela iritzi da. Gainerako guztien izenak, RIODen bertsioan erabilitakoen arabera jarri dira; ezezagun jarraitu nahiago izan dutenentzat, RIODek zoriaren arabera aukeratu zituen hasierako letra batzuk. Frank familiarekin batera ezkutatuta egon zirenen egiazko izenak hauek dira: Van Pels familia, Osnabr端ck-ekoa, Alemania: Auguste, 1890eko irailaren 29an jaioa; Hermann, 1889ko martxoaren 31an jaioa eta Peter, 1929ko azaroaren 9an jaioa; Annek Petronella, Hans eta Alfred Van Daan izenak eman zizkien; liburuan Petronella, Hermann eta Peter Van Daan bezala agertzen dira. Fritz Pfeffer, Giessen-en (Alemania) 1889an jaioa; Annek Albert Dussel izena eman zion, eta horrelaxe azaltzen da liburuan. Itzultzailea\nVan Daan senar-emazteak Peter Van Daan\nAnne eta Alfred Dussel\nGurasoak eta Margot\nBiltegia Aitaren bulegoa\nBeheko sukaldea Bulegoa Jantzigela\n1942KO EKAINAK 2 Gauza guztiak esan ahal izango dizkizut, nik uste, orain arte inori ez bezala, eta laguntza handia emango didazula espero dut. 1942KO IRAILAK 28 (GEHITUA) Gaur arte laguntza handia eman didazu, eta baita Kittyk ere, aldiro-aldiro idazten baitiot hari; egunkaria idazteko modu hau askoz ere gehiago gustatzen zait, eta zain egoten naiz zuregan idazteko unea noiz iritsiko. Bai pozik nagoela ekarri zaitudalako! IGANDEA, 1942KO EKAINAK 14 Hartu zintudan unetik hastea izango dut onena, mahai gainean urtebetetzetako oparien artean ikusi zintudan unetik, alegia (erosi zintuzten unean ere han bainengoen, baina horrek ez du balio). Ekainaren 12an, ostiralean, goizeko seietarako esnatuta nengoen dagoeneko, eta ulertzekoa da, urtebetetzea nuen-eta. Baina seietan ez zidaten jaikitzen uzten oraindik, eta zazpiak laurden gutxiak arte gorde behar izan nuen nire jakin-mina. Orduan ezin izan nuen gehiago; jangelara joan nintzen; Moortjek (katuak) buru-kolpetxo batzuk joz ongietorria eman zidan. Zazpiak pasatxotan aitari eta amari egunon esatera joan eta egongelara, opariak zabaltzera; zu ikusi zintudan lehenengoa, inoiz hartu dudan oparirik politena, beharbada. Eta arrosa sorta bat, bi peonia sorta eta landaretxo bat. Aitak eta amak alkandora urdin bat, jolas bat, mahats-zukuzko botila bat, ardo-gustu pixka bat duena, nire iritzirako (mahatsez egiten 13\nda ardoa), eta puzzle bat, krema-pote bat, 2,50 florineko billete bat eta bale bat bi liburu erosteko. Beste liburu bat ere bai, Kamera iluna, baina Margotek badu, eta aldatu egin dut; etxean egindako gozopil-plater bat (nik egina, jakina, zeren gozopiltxoak egiteko horretan oso ongi moldatzen bainaiz une honetan), gozoki mordo bat, amak egindako marrubi-tarta bat, amonaren gutun bat, justu garaiz iritsia, baina nahi gabe izango zen hori. Gero Hanneli etorri zitzaidan bila eta eskolara joan nintzen. Jolas garaian gurinezko gozopilak eskaini nizkien irakasleei eta ikaskideei; eta gero lanera berriro. Gero bostetan itzuli nintzen etxera, soinketa-ikastarora joan nintzen-eta (uzten ez badidate ere, zeren hankak eta besoak erraz ateratzen baitzaizkit lekutik); urtebetetzea nuenez, denek volleyra jolas egitea aukeratu nuen. Etxera iritsi nintzenerako, han zegoen Sanne Lederman, eta Ilse Wagner, Hanneli Goslar eta Jacqueline Van Maarsen nirekin joan ziren, nire eskolakoak dira-eta. Lehenago, Hanneli eta Sanne nire lagunik onenak ziren, eta elkarrekin ikusten gintuztenean, beti esaten zuen jendeak, horra Anne, Hanne eta Sanne. Jacqueline Van Maarsen lizeo juduan ezagutu nuen, eta orain bera dut lagunik minena. Ilse Hanneliren lagunik onena da, eta Sanne beste eskola batean dabil, eta han baditu bere lagunak. Klubak liburu zoragarri bat oparitu dit, Nederlandar sagak eta elezaharrak, baina nahastu egin dira eta bigarren liburukia oparitu didate; horregatik lehenengo liburukia aldatu dut, beste bi libururen truke. Izeba Helenek beste puzzle bat ekarri dit, izeba Stephaniek brotxe polit-polit bat, eta izeba Lenyk liburu jostagarri bat, Dausiren oporrak mendian. Gaur goizean, Rin-tin-tin bezalako txakur bat edukitzea zein gauza polita izango litzatekeen aritu naiz pentsatzen, bainatzen ari nintzen bitartean. Nik ere Rin-tin-tin jarriko nioke izena, eta eskolan atezainarenean utziko nuke beti, edo bizikleten gordelekuan, eguraldi ona izanez gero. 14\nASTELEHENA, 1942KO EKAINAK 15 Igande arratsaldean nire urtebetetzea ospatu genuen. Rintin-tin asko gustatu zitzaien nire lagunei. Bi brotxe, liburuetarako orri-markatzaile bat eta bi liburu oparitu zizkidaten. Orain ikasgaiez eta eskolaz zertxobait esan nahi nuke, ikaskideetatik hasita. Betty Bioemendaalek pobre itxura du, eta izan ere badela uste dut. Jan Klasenstraat kalean bizi da, hiriaren mendebaldean, gutako inork ezagutzen ez duen kale batean. Eskolan oso ona da, baina oso saiatua delako bakarrik, zeren geroz eta gehiago ari baitzaio kostatzen. Nahiko lasaia dirudi. Jacqueline Van Maarsen nire lagunik onenentzat daukate, baina nik inoiz ez dut izan egiazko lagunik. Hasieran Jacque izango zela uste nuen, baina desilusio handia hartu dut harekin. DQ1 oso neska urduria da, beti ahazten ditu gauzak, eta zigorra zigorraren gainean irabazten du. Oso neska jatorra da, GZ-rekin batez ere. ES berritsu hutsa da, nekatu egiten baitzaitu azkenerako. Zerbait galdetzen dizunean, ilea edo jantzietako botoiak ukitzen hasten zaizu beti. Ezin omen nau ikusi ere, baina ez zait askorik axola, niri ere bera ez zait oso atsegina iruditzen eta. Henny Mets neska alaia eta dibertigarria da, baina oso gora hitz egiten du, eta kalean jolas egiten duenean umekeriak egiten ditu. Lastima, badu lagun bat, Beppy izenekoa, bere gain oso eragin txarra duena, zeren egiaz gauza zikinak eta desatseginak esaten baititu. JR-ri buruz kapituluak eta kapituluak bete litezke. Mari pertxenta, marmarti, desatsegin hutsa da; nagusikeriatan aritzen da; azpikeriazalea, gezurti amorratua. Jacqueline txoraturik dauka, eta lastima da. Edozer gauzagatik negarrez ari da, milika bat, itxura baizik ez dena. Arrazoia berea izan nahi du beti. Aberats okitua da, armairu bete jantzi polit ditu, baina nagusi itxura 1\nEgiazko pertsona batzuek hala eskaturik, haien izenen ordez inizial batzuk jarri dira, aliritzira (RIODen oharra).\nematen diote. Oso ederra dela uste du, baina itsusia baino itsusiagoa da, izan, ergel hori. Ezin dugu elkar ikusi ere egin. Ilse Wagner neska alai eta atsegina da, baina erretxina bat da, eta negarti samarra batzuetan. Ilsek ongi maite nau. Oso polita da, baina nagia. Hanneli Goslar, edo Lies, hala deitzen baitiogu eskolan, neska bitxi samarra da; izuti samarra, normalean, eta etxean lotsagabea oso. Entzundako guztiak eramaten dizkio amari. Baina argi eta garbi esaten ditu pentsatzen dituenak, eta azkenaldi honetan batez ere, asko estimatzen dut. Nannie Van Praag-Sigar neskato alaia da, bere adinerako aurreratu samarra. Atsegina iruditzen zait. Nota onak ateratzen ditu; zer esan handirik ez dago Nannie Van Praag-Sigar-ez. Eefje de Jong oso jatorra da, nire iritzian. Hamabi urte baizik ez ditu, baina andretxo bat da dagoeneko. Haurtxo bat banintz bezala tratatzen nau. Oso laguntzailea da; horrexegatik estimatzen dut ongi. GZ eskolako gure taldeko politena da. Aurpegi zoragarria du, baina ez da oso-oso bizkorra, eta ikasturtea errepikatu egin beharko duela iruditzen zait, baina hori ez diot esango, jakina. (GEHITUA) Harrigarria badirudi ere, GZ-k ez du errepikatu behar urtea. Eta, eskolako hamabi nesketan azkena, neu naiz, GZ-ren mahaikidea. Mutilei buruz zer esanik asko legoke, eta ez askorik, aldi berean. Maurice Coster nire miresle ugarietako bat da, baina aspergarri samarra. Sallie Springer-ek sekulako nazkagarrikeriak esaten ditu, eta dagoeneko neska batekin oheratua omen da, esaten dutenez. Niri, ordea, oso atsegina iruditzen zait, oso dibertigarria delako. Emil Bonewit GZ-ren mireslea da, baina GZ-rekin zer eginik ez du. Aspergarri samarra da. 16\nRob Cohen ere nitaz maiteminduta egona da, baina orain ezin dut irentsi. Faltsua, gezurtia, negartia, barregarria, astuna eta harroputza da. Max van der Velde Medemblik-eko nekazari batzuen semea da, baina mutil jatorra da, Margotek esango lukeen bezala. Herman Koopman ere nazkagarri bat da, Jopie de Beer bezala, gonazale eta neskazale hutsa berau ere. Leo Blom Jopie de Beer-en lagun mina da, eta haren nazkagarrikeria guztiez kutsatua. Albert de Mesquita Montessori eskolatik etorri da, eta ikasturte oso bat aurreratu dute. Oso bizkorra da. Leo Slager ere eskola beretik etorria da, baina ez ditu haren dohainak. Ru Stoppelman Almeloko mutil potolo atsegin bat da. Ikasturtea hasi eta gero iritsi zen. CN-k debekatuta dagoen guztia egiten du. Jacques Kocernoot gure atzean egoten da eserita, Pam-en ondoan, eta barrez lehertzen gara (GZ eta biok). Harry Schaap eskolako mutilik itxurazkoena da, eta nahiko atsegina. Werner Joseph idem, baina oso itxia da, eta aspergarri samarra dirudi. Sam Salomon inguruetako barrabas horietako bat da, mutiko zikina (nire mireslea hau ere!). Appie Riem ortodoxo samarra da; alproja samarra hau ere. Bukatu beharra dut. Hurrengoan ere gauza pila bat izango dut zugan idazteko, zuri kontatzeko. Berehala arte. Hau poza zu edukitzea. LARUNBATA, 1942KO EKAINAK 20 Oso sentsazio bitxia da benetan, ni bezalako batentzat, egunkaria idaztea. Ez inoiz idatzi ez dudalako bakarrik; baizik eta iruditzen zaidalako geroago ez niri ez beste inori ez zaizkiola interesatuko hamahiru urteko eskolako neska baten koitak. Baina, egia esateko, horrek ez dio axolarik, gogoa daukat idazteko, eta, 17\ngehiago, gauza mordo bati buruz buruan ditudanez behingoz egia esateko. â€œPaperak pazientzia gehiago du jendeak bainoâ€?. Horixe etorri zitzaidan gogora, burua esku artean nuela, ezertarako gogorik gabe irten ala etxean geratu ezin erabakirik aspertzen ari nintzen eta, azken finean, hantxe gogoetan nengoen malenkonia arin bateko egun batean. Egia baita; paperak pazientzia du, eta nola ez dudan asmorik â€œegunkariaâ€? izenburu dotorea duen azal gogorreko koaderno hau inoiz inori irakurrarazteko, L nagusia merezi duen neska edo mutil lagunen bat aurkitzen ez badut behintzat, ba, inori ez zaio gaizki irudituko. Iritsi naiz, bada, egunkari bat idazteko ideia honen iturburuan dagoen egiaztapenera: ez dut lagunik. Argiago gera dadin, azalpen bat eman behar dut, ez bailitzateke ulertuko nola izan litekeen hamahiru urteko neska bat munduan bakar-bakarrik, ez baita egia, gainera: guraso zoragarriak ditut eta hamasei urteko ahizpa bat ere bai; baditut hogeita hamarren bat lagun, onak eta ez hain onak, denak kontatuta. Badut miresle pila bat ere, elkarren begiradak noiz gurutzatuko zain, eta, besterik ezinean, eskola-garaian ispilu puska batez begiratzen saiatzen zaizkidanak. Baditut nire ahaideak, izebak, onak, eta nire etxea. Ez, lehen begiratuan ez dut ezeren eskasiarik, L handi bat merezi duen lagun batena ez bada. Nire kideak jolaserako kideak dira, horra guztia. Eguneroko gauzez hitz egin, edo elkarrekin egon, besterik ez dugu egiten; norbere barneko gauzez, inoiz ez. Eta hortxe dago gakoa. Barnekotasun-falta hori, baliteke nire errua izatea, baina azken finean, horrelaxe dira gauzak, eta ezin alda daitezke, tamalez. Horra zergatik egunkari hau. Eta nire irudimenean nire lagun hain desiratuaren ideia hau oraindik gehiago indartzeko, ez ditut egunkari honetan gertaerak soil-soilik jaso nahi, edonork egin lezakeen bezala, baizik egunkari hau berau nire lagun egin nahi dut, eta Kitty izango du izena. Nire historia! Tuntuna halakoa! Nola ulertu, bestela? Kittyri kontatzen diodana, horrelaxe, inolako sarrerarik gabe, utziko banu, inork ezer ulertuko ez lukeenez, labur 18\nbada ere nire bizitzako historia kontatu beharko dut lehendabizi, askorik gustatzen ez bazait ere. Aita, nire bizitzan ezagutu dudan aitarik onena, hogeita hamasei urte zituen arte ez zen ezkondu; amak hogeita bost zituen orduan. Nire ahizpa Margot 1926an jaio zen Alemanian, Frankfurt-am-Mein-en. 1929ko ekainaren 12an iritsi nintzen ni. Lau urte nituen arte Frankfurten bizi izan nintzen. Judu â€œgarbiakâ€? garenez, 1933an aita Holandara etorri zen; Opekta izeneko marmeladagintzako holandar konpainia bateko zuzendari izendatu zuten. Ama, Edith Frank-HollĂ¤nder, irailean etorri zen aitari lagun egitera. Margot eta biok Aachenera joan ginen, amona han bizi baitzen. Margot abenduan etorri zen Holandara, eta ni otsailean, eta mahai gainean jarri ninduten Margotentzako oparien artean. Handik gutxira Montessori ikastetxeko haurtzaindegian sartu ninduten, eta hantxe egon nintzen sei urte bete arte. Gero Lehen Hezkuntzako lehen ikasturtea hasi nuen. Seigarrenean Kuperus andrea izan nuen irakasle, zuzendaria. Ikasturtea amaitu eta agur esatean, sekulako emozioa sentitu genuen, eta biak egon ginen negarrez, ni lizeo juduan onartu nindutelako; Margot ere hara joaten zen. Gure bizitzan kezka asko genituen, uste izatekoa den bezala, Hitlerrek juduen kontra emandako legeek ez baitzieten barkatu Alemanian geratu ziren gure ahaideei. 1938ko progromen ondoren nire bi osabek, amaren anaiek, ihes egin zuten eta Ipar Ameriketan azaldu ziren salbu eta bizirik. Amona guregana etorri zen bizitzera; hirurogeita hamahiru urte zituen orduan. 1940ko maiatzetik aurrera garai onak bukatu ziren: lehendabizi gerra, gero menderakuntza, Alemaniaren inbasioa, eta hala hasi ziren juduon atsekabeak. Juduen kontrako neurriak bata bestearen ondoren iritsi ziren, eta askatasun asko eta asko kendu ziguten. Juduak Dabiden izarra erabiltzera beharturik daude; beren bizikletak agintarien esku utzi behar dituzte; ez dute zilegi tranbian ibiltzea, eta partikularren autoetan ere ez; juduek arratsaldeko hiruretatik bostetara bitartean 19\nbaizik ezin dituzte erosketak egin; juduen ile-apaindegietara baizik ezin dira joan; arratseko zortzietatik goizeko seietara bitartean ezin dira kalean ibili; debekatua dute antzokietan, zinema-aretoetan, eta beste aisia-leku publikoetan sartzea; debekatua dute igerilekuetan, tenis, hockey edo bestelako kirol-zelaietan sartzea; debekatua dute arraunean egitea; debekatua dute jendaurrean edozein kirol mota egitea; debekatua dute arratseko zortzietatik aurrera beren etxeetako lorategietan edo beren lagunenetan eserita egotea; juduak ezin dira kristauen etxeetan sartu; ikastetxe juduetara joan behar dute, eta horrelako beste gauza asko eta asko. Horrela igarotzen ziren gure egunak: horrelakoa ezin genuela egin, halakoa ere ez. Hala esaten dit beti Jacquesek: â€œOraintxe ez naiz ausartzen ezer egitera; beldur naiz ez ote dagoen debekatutaâ€?. 1941eko udan amona oso gaixotu zen. Ebakuntza egin behar izan zitzaion, eta nire urtebetetzea ia ez genuen ospatu ere egin. 1940ko udan ere ez, Holandan gerra bukatu berria zelako. Amona 1942ko urtarrilean hil zen. Inork ez daki zenbat gogoratzen dudan eta zenbat maite dudan oraindik. 1942ko urtebetetze hau aurrekoen ordaina emateko ospatu genuen, eta amonaren kandela ere piztuta eduki genuen. Gu laurok ongi gaude oraindik, eta honela iritsi gara 1942ko ekainaren 20ko egun honetara arte, egunkari hau handikiro estreinatzen dudan egun honetara arte. LARUNBATA, 1942KO EKAINAK 20 Kitty maitea: Hastera noa, besterik gabe. Une honetan dena lasai dago. Aita eta ama kanpora atera dira eta Margot bere adiskide Treesen etxera joana da, mutil batzuekin ping-pongean jolas egitera. Nik neuk eskolan egiten dut ping-pongean azkenaldi honetan. Pentsa zenbateraino: klub bat antolatu dugu bost neskaren artean. Hartz Txikia ken bi du izena klubak. Hola-hala asmatutako izena da, eta hutsegite batean oinarritua, gainera. Izen berezi bat nahi genuen eta, bost kide garenez, izarrak bururatu 20\nzitzaizkigun, Hartz Txikia. Bost izarrez osatua zela uste genuen, baina oker genbiltzan horretan: zazpi izar dira, Hartz Handia bezala. Hortik dator â€œken biâ€?. Ilse Wagnerren etxean badute ping-pong jolaserako tresna bat, eta Wagnertarren jangelako mahai handia beti libre izaten da guretzat. Bost pingpong jokalarioi izozkia, udan batez ere, asko gustatzen zaigunez, eta ping-pongean asko berotzen garenez, gure jokaldiak amaitzeko beti izaten da bisitaren bat inguruetan juduontzat zabalik dauden izozki-dendetakoren batera, Oasi-ra edo Delphi-ra, adibidez. Diru-zorroa eraman beharrik ez dugu izaten; Oasia hain egoten da, izan ere, jendez beteta non beti izaten baita tartean ezagutzen dugun jaun bihotz onekoren bat edo miresleren bat astebetean ere jan ezingo genukeen adina izozki eskaintzeko prest. Harrituta egongo zara ziur aski nire adinean miresleak aipatzen dizkizudalako. Tamalez (edo batzuetan ez horren tamalez), gure eskolan ezin itzurizko gaitza dirudi horrek. Mutikoren batek etxera bizikletaz lagundu ahal diezadakeen galdetzen didan orduko, eta hizketan hasten garen orduko, batez ere, egon ninteke ziur, hamarretik bederatzi, erabat garretan jarriko zaidala mutil hori, eta ez didala begirik gainetik kenduko. Handik denbora pixka batera maitasunaren bero hori hoztuz joaten zaie poliki-poliki, hain begirada suharrei jaramon gutxi eginik pedalei gogotik eraginez jarraitu ohi dudalako gehienbat. Neurriz harago igarotzen badira, bizikleta astintzen dut, liburu-zorroa erortzen zait, eta mutila beharturik sentitzen da gelditu eta jasotzera, eta, ematen didanerako, aldatua dut gaia. Gutxien oldartzen direnak dira horiek; badira musuak bidaltzen dizkizutenak eta besotik heltzen saiatzen zaizkizunak; nirekin jai dute, ordea; bertan gelditu eta garbi esaten diet urruti nahi ditudala, edo mindu itxura egin eta ulertzeko moduan esaten diet alde egiteko nire paretik etxera. Horra bada. Jarri ditut gure adiskidetasunaren oinarriak. Bihar arte. Zure betiko Anne 21\nGauza guztiak esan ahal izango dizkizut, nik uste, orain arte inori ez bezala, eta laguntza handia emango didazula espero dut esanez hasi zu...


Erabakiak Bizitzan - Suitzako Jainkoaren Eliza Mundu osoan\nmedia > Journal Focus Jesus > Journal Focus Jesus 2021-03 > Bizitzan aukerak\nZenbat erabaki hartzen dituzu egunean? Ehunka edo milaka? Jaikitzetik janzten zarenera, gosaltzeko zer jan, zer erosi, zer egin gabe. Zenbat denbora igarotzen duzu Jainkoarekin eta zure ingurukoekin. Erabaki batzuk sinpleak dira eta ez dute pentsamendurik eskatzen, beste batzuek arreta handiz eskatzen dute. Beste erabaki batzuk aukerarik ez hartzerakoan hartzen ditugu; atzeratu egiten ditugu beharrezkoak ez diren arte edo sua bezala itzali behar ditugun arte.\nGauza bera gertatzen da gure pentsamenduekin. Gure buruak nondik nora doazen, zer pentsatu eta zer pentsatu dezakegu aukeratu dezakegu. Zer pentsatu pentsatzeari buruz erabakiak hartzea zer jan edo jantzi erabakitzea baino askoz ere zailagoa izan daiteke. Batzuetan, nire gogoa nahi ez dudan lekura doa, itxuraz bakarrik. Orduan, zaila egiten zait pentsamendu horiek eduki eta beste norabide batera bideratzea. 24 orduko informazio gainkargan guztiok buruko diziplina falta dugula suposatzen dut nahi dugun berehalako poztasunarekin. Poliki-poliki arreta tarte laburragoetara ohitu gara zerbait irakurri ezin dugun arte, paragrafo bat baino gehiago edo berrogei karaktere baino gehiago badira.\nPaulok bere esperientzia deskribatzen du: «Ni bizi naiz, baina orain ez ni, Kristo baizik bizi da nigan. Izan ere, orain haragian bizi naizen hori, Jainkoaren Semearengan sinesmenean bizi naiz, zeinak maite ninduen eta bere burua enegatik eman zuen» (Galatiarrak 2,20). Gurutziltzatutako bizitza eguneroko, orduko eta baita berehalako erabakiari buruzkoa da bere praktikekin zaharra hiltzeko eta Kristorengan bizitza berria sortzeko, zeina ezagutzan berritzen den bere Sortzailearen irudiko. «Baina orain zuk ere alde batera utzi hau guztia: haserrea, amorrua, gaiztakeria, blasfemia, zure ahotik hitz lotsagarriak; ez esan elkarri gezurrik; zeren gizon zaharra erantzi duzu bere lanekin eta jantzi duzu gizon berria, bera sortu zuenaren irudira ezagutzara berritzen ari dena» (Kolosarrei 3,8-10.).\nZaharra ixteak, ni zaharrak (denok dugu bat), lana eskatzen du. Benetako borroka bat da eta / doa. Nola egiten dugu hori? Gure gogoa Jesusengan jartzea aukeratuz. "Orain Kristorekin piztu bazara, bilatu goian dagoena, non dagoen Kristo, Jainkoaren eskuinaldean eserita" (Kolosarrei 3,1).\nDebozio batean irakurri berri dudanez, ez genuke behar erraza izango balitz. Inoiz egin dugun gauzarik zailena izan daiteke. Jesusen eskura jartzen ez bagara guztiz, Jainkoaren eta Espiritu Santuaren laguntzan eta boterean fidatzen ez bagara eta harengan fidatzen ez bagara, ez da ezer gertatuko guri laguntzeko. "Beraz, bataioaren bidez lurperatuak gara heriotzera, Kristo Aitaren aintzaren bidez hildakoen artetik piztu zen bezala, gu ere bizitza berri batean ibil gaitezen" (Erromatarrek 6,4).\nKristorekin gurutziltzatu gaituzte dagoeneko, baina Paul bezala egunero hiltzen gara Kristorekin berpiztua bizitzeko. Gure bizitzako erabakirik onena da.\nTamy Tkach-ek egina


Gau beltza kanpoan da,\nKontzientziak bahituko nau\nbeldur nahien zuloan.\nUsaindu, ikutu, begiratu, entzun!\nNahiz bihar gezur izan\ngaur existitu dira.\nXimaurrak kirasten badu existitzen da,\nargiak min egiten badu existitzen den bezala.\nLaztanak laztantzen badu existitzen da,\nmuxuak garrazten badu existitzen den bezala.\nHotsak dardaratzen badu existitzen da,\nhutsak berriz ez du sekula ezer eragingo.\nUsaindu, ikutu begiratu, entzun…